title: Proposal for a Council Decision amending Decision No 2002/463/EC adopting an action programme for administrative cooperation in the fields of external borders, visas, asylum and immigration (ARGO programme)

text:
                      IL-KUMMISSJONI TAL-KOMUNITAJIET EWROPEJ

                                                       Brussel, 19.05.2004
                                                       KUMM(2004) 384 finali

                                                       2004/0122 (CNS)

                                           Proposta għal

                                  DEĊIŻJONI TAL-KUNSILL

         li temenda d-Deċiżjoni Nru 2002/463/KE li taddotta programm ta’ azzjoni għal
     kooperazzjoni amministrattiva fl-oqsma ta’ fruntieri esterni, viżas, ażil u immigrazzjoni
                                      (Programm ARGO)

                                  (preżentata mill-Kummissjoni)

MT                                                                                MT
 ---pagebreak---                                  MEMORANDUM TA’ SPJEGAZZJONI

     1.       INTRODUZZJONI

     Il-Programm ARGO, li jippromwovi kooperazzjoni amministrattiva fl-oqsma ta’ fruntieri
     esterni, viżas, ażil u immigrazzjoni, huwa kumplament neċessarju għall-inizjattivi leġislattivi
     mibdija skond l-Artikoli 62 u 63 tat-Trattat. Il-fatt li l-isforz leġislattiv waħdu mhux
     suffiċjenti u li hemm bżonn ta’ kooperazzjoni operazzjonali effettiva bejn l-awtoritajiet
     kompetenti tal-Istati Membri għall-ħolqien ta’ Żona ta’ Libertà, Sigurtà u Ġustizzja kien
     enfasizzat ħafna drabi inkluż fl-Abbozz tal-Kostituzzjoni Ewropea.

     Fl-istess jum li l-Kunsill addotta l-programm ARGO, 13 ta’ Ġunju 2002, addotta wkoll Pjan
     għall-amministrazzjoni tal-fruntieri esterni tal-Istati Membri tal-UE1 li għal darb’oħra
     enfasizza l-importanza ta’ mekkaniżmu ta’ koordinazzjoni u kooperazzjoni f’dan il-qasam.
     Dan il-pjan ta’ azzjoni fuq l-istess linja mal-Komunikazzjoni tal-Kummissjoni ta’ Mejju
     20022 irrefera wkoll għal tqassim ta’ piżijiet bejn l-Istati Membri bħala parti ta’
     amministrazzjoni integrata tal-fruntieri esterni. F’Sivilja il-Kunsill Ewropew talab li l-
     Kummissjoni teżamina l-kwistjonijiet relatati mat-tqassim tal-piż finanzjarju għall-
     amministrazzjoni tal-fruntieri esterni. Il-Kummissjoni kompliet telabora dwar dan fil-
     Komunikazzjonijiet tagħha ta’ Diċembru 2002 u Ġunju 20033. Fit-tieni Komunikazzjoni il-
     Kummissjoni ikkonfermat id-daqs sostanzjali tal-investimenti u l-ispejjeż operazzjonali li
     jqumu minn dan il-kompitu, b’mod partikolari rigward il-kontroll ta’ persuni. Madanakollu,
     il-ġbir ta’ data dettaljata u komparabbli kif ukoll l-analiżi tagħhom irriżultat diffiċli ħafna. Il-
     Kummissjoni ikkonkludiet billi affermat li soluzzjoni sostanzjali u adegwata għat-tqassim ta’
     piżijiet ikollha tistenna għall-perspettiva finanzjarja ta’ wara l-2006, iżda li fi żmien qasir il-
     Kummissjoni tista’ tistudja l-possibiltà li tirrevedi l-programm ARGO.

     2.       GĦAN

     L-għan tal-emenda proposta għad-Deċiżjoni ARGO huwa li l-provvista ta’ appoġġ finanzjarju
     għal proġetti nazzjonali fil-qasam tal-fruntieri esterni jsir possibbli billi jkunu indirizzati
     dgħjufijiet strutturali speċifiċi f’punti strateġiċi ta’ fruntiera. Dawn jiġu identifikati bi ftehim
     ma’ l-Istati Membri fuq bażi ta’ kriterji oġġettivi (stima ta’ riskji). Id-dispożizzjonijiet
     emendati jiddefinixxu biċ-ċar l-għanijiet li dawn il-proġetti jew azzjonijiet għandhom isegwu.
     Dawn l-azzjonijiet mhux ser jirrekjedu l-involviment attiv ta’ Stati Membri, Pajjiżi Kandidati
     jew Terzi oħrajn. Madanakollu, huma ser ikollhom rwol importanti meta jiġu definiti l-kriterji
     għall-istima ta’ riskji peress illi dan hu eżerċizzju konġunt bejn l-Istati Membri kollha u parti
     essenzjali mill-amministrazzjoni integrata tal-fruntieri esterni. Aktar minn hekk, l-Istati
     Membri permezz tal-Kumitat ser ikollhom vuċi wkoll fil-preparazzjoni tal-programm ta’
     ħidma annwali u s-selezzjoni ta’ dan it-tip ġdid ta’ programm. Stati Membri oħrajn jistgħu
     wkoll jieħdu sehem bħala osservaturi fil-preparazzjoni u/jew implimentazzjoni ta’ dawn l-
     azzjonijiet.

     1
            Dokument tal-Kunsill 10019/02
     2
            Komunikazzjoni lejn amministrazzjoni integrata tal-fruntieri esterni tal-Istati Membri tal-UE
     3
            Komunikazzjoni li tintegra kwistjonijiet dwar l-emigrazzjoni fir-relazzjonijiet tal-UE ma’ pajjiżi terzi
            tat-3.12.2002 KUMM (2002) 703 u Komunikazzjoni dwar l-iżvilupp ta’ politika komuni dwar l-
            immigrazzjoni illegali, kuntrabandu u t-traffikar ta’ bnedmin, fruntieri esterni u t-tkeċċija ta’ residenti
            illegali KUMM (2003) 323.

MT                                                          2                                                             MT
 ---pagebreak---      3.       IMPLEMENTAZZJONI TA’ L-ARGO

     Is-servizzi tal-Kummissjoni reċentement għamlu pubbliku l-ewwel rapport annwali tagħhom
     għal-Kunsill u l-Parlament Ewropew dwar l-implementazzjoni tal-programm ARGO (2002-
     2003)4. F’dan ir-rapport il-Kummissjoni innotat li għall-2003 hemm indikazzjoni ċara ta’
     underperformance tal-programm ARGO prinċiplament minħabba d-diffikultajiet tal-
     amministrazzjonijiet nazzjonali biex jorganizzaw u jimmobilizzaw riżorsi flimkien ma’ l-
     imsieħba tagħhom fl-UE għat-tipi ta’ azzjonijiet li l-Programm ARGO qed jippromwovi. L-
     aġenziji nazzjonali ma jidhrux li huma komdi b’uħud mil-ħtiġijiet għall-eleġibbiltà stabbiliti
     fid-deċiżjoni ARGO, b’mod partikolari konformità mad-dispożizzjonijiet dwar l-involviment
     ta’ aġenziji ta’ Stati Membri oħrajn jew pajjiżi terzi. Din l-esperjenza miksuba minn
     implimentazzjonijiet fil-passat hija wkoll argument importanti favur l-emenda proposta li hi
     limitata għas-settur tal-fruntieri esterni. L-istrument ċentrali għall-implimentazzjoni tal-
     ARGO huwa l-programm ta’ ħidma li jiddefinixxi l-prioritajiet annwali, għanijiet u jipprovdi
     profil tal-azzjonijiet li l-Kummissjoni ser tieħu. Il-Kummissjoni hija intiża wkoll li tuża l-
     programm ta’ ħidma annwali sabiex tiddetermina, b’kooperazzjoni mal-Istati Membri, liema
     huma l-iktar rilevanti mill-kriterji oġġettivi fid-determinazzjoni ta’ l-eleġibbiltà ta’ dawn l-
     azzjonijiet ġodda.

     4.       FINANZJAMENT

     Fil-Komunikazzjoni tagħha ta’ Ġunju 2003 il-Kummissjoni eżaminat modi kif jinkisbu riżorsi
     finanzjarji addizzjonali għal, inter alia, il-kontroll tal-fruntieri esterni li fl-2004 jistgħu jkunu
     allokati via l-programm ARGO. Il-Kunsill Ewropew approva dan l-approċċ u l-Awtorità dwar
     il-Baġit iddeċidiet li żżid sostanzjalment il-baġit totali biex ikun allokat għall-programm għal
     din is-sena. Jidher li l-Kunsill u l-Parlament Ewropew qablu fuq il-fatt li l-qasam tal-fruntieri
     esterni għandu bżonnijiet urġenti. Dan il-baġit miżjud flimkien ma’ l-underperformance ta’ l-
     ARGO fl-2003 kien fattur ieħor li wassal biex il-Kummissjoni terġa’ tikkunsidra id-
     dispożizzjonijiet attwali tal-ARGO u tipproponi din id-Deċiżjoni li temenda. Il-proposta,
     għalhekk, ma tirrikjedix studju dwar l-impatt finanzjarju minħabba li d-dispożizzjonijiet kif
     emendati m’humiex fl-oriġini tat-tkabbir tal-baġit, anzi huma r-riżultat ta’ dan.

     5.       SUSSIDJARJETÀ U PROPORZJONALITÀ

     Il-Kummissjoni tixtieq tinsisti, kif konfermat bosta drabi mil-Kunsill, li r-responsabbiltà
     għall-kontroll tal-fruntieri esterni ser tibqa’ fuq l-Istati Membri. L-għan ewlieni ta’ politika
     Komunitarja f’dan il-qasam huwa li jinħoloq approċċ integrat għall-amministrazzjoni tal-
     fruntieri. Livell ta’ kontroll u sorveljanza omoġenju u effiċjenti fil-fruntieri esterni fl-UE
     kollha huwa intiż. Dan hu kruċjali, mhux biss f’termini ta’ sigurtà interna tal-Istati Membri
     f’żona mingħajr fruntieri interni, iżda wkoll fl-amministrazzjoni u l-promozzjoni tal-
     moviment tal-persuni bejn l-UE u l-bqija tad-dinja. Il-Kummissjoni, madanakollu, ikkunsidrat
     bis-sħiħ il-prinċipju tas-sussidjarjetà sabiex kwalunkwe tip ta’ intervent finanzjarju fil-
     fruntieri esterni tal-Istati Membri tal-UE għandu valur miżjud ċar għall-Komunità. Il-
     Kummissjoni ser tassigura wkoll li ma jkunx hemm overlap bejn l-azzjonijiet promossi mill-
     ARGO fil-qasam tal-fruntieri esterni u l-operazzjonijiet ikkoordinati mill-Aġenzija Ewropea
     proposta għall-amministrazzjoni ta’ kooperazzjoni operazzjonali fil-fruntieri esterni.

     4
             Ara d-dokument SEC (2004) 211

MT                                                    3                                                      MT
 ---pagebreak---      Għalhekk, fl-2005 l-Aġenzija probabbilment mhux ser tkun f’pożizzjoni biex tiffinanzja mill-
     baġit operazjonali tagħha l-operazzjonijiet konġunti u l-proġetti pilota tal-Istati Membri.
     Għall-programmazzjoni ta’ l-aħħar sena ta’ ARGO (2006) il-Kummissjoni tista’ tneħħi mill-
     programm ta’ ħidma annwali s-sezzjoni li tikkonċerna l-fruntieri esterni.

MT                                                4                                                 MT
 ---pagebreak---                                                              2004/0122 (CNS)

                                                Proposta għal

                                        DEĊIŻJONI TAL-KUNSILL

         li temenda d-Deċiżjoni Nru 2002/463/KE li taddotta programm ta’ azzjoni għal
     kooperazzjoni amministrattiva fl-oqsma ta’ fruntieri esterni, viżas, ażil u immigrazzjoni
                                      (programm ARGO)

     IL-KUNSILL TAL-UNJONI EWROPEA,

     Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu
     66 tiegħu,

     Wara li kkunsidra l-proposta mill-Kummissjoni5,

     Wara li kkunsidra l-opinjoni tal-Parlament Ewropew6,

     Wara li kkunsidra l-opinjoni tal-Kumitat Ekonomiku u Soċjali Ewropew7,

     Wara li kkunsidra l-opinjoni tal-Kumitat tar-Reġjuni8,

     Billi:

     (1)      L-għan ewlieni tad-Deċiżjoni Nru 463/2002/KE9 huwa li tippromwovi kooperazzjoni
              amministrattiva fl-oqsma ta’ fruntieri esterni, viżas, ażil u immigrazzjoni.

     (2)      Fil-Komunikazzjoni tagħha lill-Parlament Ewropew u lill-Kunsill tat-3 ta’ Ġunju 2003
              dwar l-iżvilupp ta’ politika Komuni dwar l-immigrazzjoni illegali, kuntrabandu u t-
              traffikar ta’ bnedmin, fruntieri esterni u t-tkeċċija ta’ residenti illegali10 il-
              Kummissjoni ressqet il-possibiltà li tirrevedi l-programm ARGO sabiex ikun provdut
              appoġġ finanzjarju għal proġetti nazzjonali fil-qasam tal-fruntieri esterni billi jkunu
              indirizzati dgħjufijiet strutturali speċifiċi f’punti strateġiċi ta’ fruntiera li jkunu
              identifikati bi ftehim ma’ l-Istati Membri fuq il-bażi ta’ kriterji oġġettivi.

     (3)      Il-Kunsill Ewropew ta’ Tessaloniki stieden lill-Kummissjoni teżamina l-possibiltà li
              tapproprja fondi skond l-intestatura 3 tal-perspettivi finanzjarji sabiex ikunu
              indirizzati, tul il-perjodu 2004-2006, l-iktar bżonnijiet strutturali urġenti u sabiex tkun

     5
              ĠU C […] […], p.
     6
              ĠU C […] […], p.
     7
              ĠU C […] […], p.
     8
              ĠU C […] […], p.
     9
              ĠU L 161, tad-19.6.2002 pġ. 11
     10
              KUMM (2003) 323 Finali.

MT                                                    5                                                     MT
 ---pagebreak---             koperta definizzjoni iżjed wiesgħa ta’ solidarjetà li tkun tinkludi, inter alia, appoġġ
            Komunitarju fl-amministrazzjoni tal-fruntieri esterni11.

     (4)    L-awtorità tal-baġit12 żiedet sostanzjalment l-approprjazzjonijiet allokati għall-
            programm ARGO għall-2004, bil-għan ta’ amministrazzjoni aħjar tal-fruntieri esterni.

     (5)    Sabiex ikunu promossi l-għanijiet ġenerali tal-programm ARGO huwa xieraq li jkunu
            miżjuda n-numru ta’ azzjonijiet li għandhom ikunu proposti fil-qasam tal-fruntieri
            esterni u li jkunu previsti tipi ġodda ta’ azzjoni.

     (6)    L-Istati Membri għandhom ikunu jistgħu jipproponu azzjonijiet li mhux
            neċessarjament jinvolvu Stati Membri oħrajn, iżda li jikkontribwixxu għall-għanijiet
            ġenerali u jappoġġaw l-attivitajiet fil-qasam tal-fruntieri esterni kif imniżżlin fid-
            Deċiżjoni Nru 2002/463/KE.

     (7)    Id-dispożizzjonijiet dwar il-konsultazzjoni tal-Kumitat tal-ARGO fid-Deċiżjoni Nru
            2002/463/KE għandhom ikunu allineati mar-Regolament Finanzjarju ġdid applikabbli
            għall-baġit ġenerali tal-KE.13

     (8)    Skond l-Artikoli 1 u 2 tal-Protokoll dwar il-pożizzjoni tad-Danimarka anness mat-
            Trattat dwar l-Unjoni Ewropea u mat-Trattat li jwaqqaf il-Komunità Ewropea, id-
            Danimarka m’hix tipparteċipa fl-addozzjoni ta’ din id-Deċiżjoni, u għalhekk m’hix
            marbuta minnha jew suġġetta għall-applikazzjoni tagħha.

     (9)    Skond l-Artikolu 3 tal-Protokoll dwar il-pożizzjoni tar-Renju Unit u l-Irlanda anness
            mat-Trattat dwar l-Unjoni Ewropea u mat-Trattat li jwaqqaf il-Komunità Ewropea, ir-
            Renju Unit innotifika, b’ittra tad-29 ta’ Jannar 2002, li tixtieq tieħu sehem fl-
            addozzjoni u l-applikazzjoni tad-Deċiżjoni Nru 2002/463/KE.

     (10)   Skond l-Artikolu 1 tal-Protokoll dwar il-pożizzjoni tar-Renju Unit u l-Irlanda anness
            mat-Trattat dwar l-Unjoni Ewropea u mat-Trattat li jwaqqaf il-Komunità Ewropea, l-
            Irlanda mhix tipparteċipa fl-addozzjoni ta’ din id-Deċiżjoni. B’riżultat ta’ dan, u
            mingħajr preġudizzju għall-Artikolu 4 tal-imsemmi Protokoll, id-dispożizzjonijiet ta’
            din id-Deċiżjoni ma japplikawx għall-Irlanda.

     (11)   Id-Deċiżjoni Nru 2002/463/KE għandha għalhekk tkun emendata skond dawn iċ-
            ċirkostanzi,

     ADDOTTA DIN ID-DEĊIŻJONI:

     11
            Konklużjonijiet tal-Kunsill Ewropew ta’ Tessaloniki, punt 23
     12
            Baġit ġenerali tal-UE għas-sena finanzjarja 2004 (ĠU L 53, tat-23.2.2004)
     13
            Regolament Nru. 1605/2002 Ġ.U. L 248 tas-16.09.2002

MT                                                       6                                            MT
 ---pagebreak---                                                Artikolu 1

     Id-Deċiżjoni Nru 2002/463/KE hija emendata kif ġej:

     1.      Fl-Artikolu 10 il-paragrafu 1a li ġej huwa inkluż:

             “1a Azzjonijiet imsemmija fl-Artikolu 8 u proposti minn aġenzija nazzjonali ta’
                 Stat Membru wieħed li jimplimentaw waħda mill-attivitajiet fil-policy area
                 msemmija fl-Artikolu 4, għandhom ikunu eleġibbli għal ko-finanzjament
                 skond il-programm Argo, sakemm dawn:

                   (a)    għandhom bħala għan wieħed mill-għanijiet ġenerali msemmija fl-
                   Artikolu 3 ;

                   (b)     jikkontribwixxu biex jintegraw l-amministrazzjoni tal-fruntieri billi
                   jindirizzaw dgħjufijiet strutturali speċifiċi f’punti strateġiċi ta’ fruntiera,
                   identifikati fuq il-bażi ta’ kriterji oġġettivi .”

     2.      L-Artikolu 11 huwa emendat kif ġej:

             (a)   Fil-paragrafi 3, 4 u 6 “L-Artikolu 10 (1)” huwa mibdul b’ “L-Artikolu 10 (1) u
                   (1a)”.

             (b)   Il-paragrafu 5 huwa mibdul b’dan li ġej:

                   “(5) Id-deċiżjonijiet biex jingħataw sussidji komunitarji għall-azzjonijiet
                        imsemmija fl-Artikolu 10 (1) u (1a) għandhom ikunu suġġetti għal
                        ftehim dwar is-sussidji bejn il-Kummissjoni u l-aġenziji nazzjonali li
                        jipproponu l-azzjonijiet. L-implimentazzjoni ta’ dawn id-deċiżjonijiet ta’
                        għotja u l-ftehim għandhom ikunu suġġetti għal kontroll finanzjarju tal-
                        Kummissjoni u għal verifiki mill-Qorti ta’ l-Awdituri.

     3.      L-Artikolu 12 huwa emendat kif ġej:

             a)    Il-paragrafu 3 (a) huwa mibdul b’dan li ġej:

                   ”(a) ikun preparat programm ta’ ħidma annwali li jikkonsisti f’għanijiet
                        oġġettivi, prioritajiet tematiċi, il-kriterji oġġettivi msemmija fl-Artikolu
                        10 (1a) (b), deskrizzjoni tal-azzjonijiet imsemmija fl-Artikolu 10 (3) li l-
                        Kummissjoni beħsiebha twettaq u, jekk meħtieġ, lista ta’ azzjonijiet
                        oħrajn.”

             (b)   Il-paragrafu 4 huwa mibdul b’dan li ġej:

                   “4.   Il-programm ta’ ħidma annwali inklużi l-azzjonijiet proposti mill-
                         Kummissjoni u l-azzjonijiet speċifiċi previsti fl-Artikolu 9 għandhom
                         jiġu addottati skond il-proċedura msemmija fl-Artikolu 13(2).

                         Rigward l-azzjonijiet imsemmija fl-Artikolu 10(1a), il-lista ta’ azzjonijiet

MT                                                 7                                                    MT
 ---pagebreak---                           magħżula għandha tkun addottata skond il-proċedura msemmija fl-
                          Artikolu 13(3).”

                                                Artikolu 2

     Din id-deċiżjoni tibda tgħodd mid-data tal-pubblikazzjoni tagħha fil-Ġurnal Uffiċjali ta’ l-
     Unjoni Ewropea.

     Din id-Deċiżjoni qiegħeda tiġi indirizzata lill-Istati Membri skond it-Trattat.

     Magħmula fi Brussel,

                                                  Għall-Kunsill
                                                  Il-President

MT                                                   8                                              MT
 ---pagebreak---                          DIKJARAZZJONI FINANZJARJA LEĠISLATTIVA
     Policy area(s):       Ġustizzja u Intern
     Attivit(à/ajiet):     Politiki Komuni dwar l-Immigrazzjoni u l-Ażil

     TITOLU TA’ L-AZZJONI:    ABBOZZ TA’ PROPOSTA GĦAL DEĊIŻJONI TAL-KUNSILL LI
            TEMENDA D-DEĊIŻJONI NRU 2002/463/KE LI TADDOTTA PROGRAMM TA’ AZZJONI
            GĦAL KOOPERAZZJONI AMMINISTRATTIVA FL-OQSMA TA’ FRUNTIERI ESTERNI, VIŻAS,
            AŻIL U L-IMMIGRAZZJONI (PROGRAMM ARGO)

     1.       LINJ(A/I) + INTESTATUR(A/I) TAL-BAĠIT

              18 03 07 : programm ARGO

              18 01 04 06 : ARGO – spiża fuq ġestjoni amministrattiva

     2.       FIGURI KOMPLESSIVI

     2.1.     Allokazzjoni totali għall-azzjoni (Parti B): 46,179 € miljun biex ikunu kommessi

     2.2.     Perjodu ta’ applikazzjoni:

              2002-2006

     2.3.     Stima multiannwali komplessiva tal-ispiża:

     (a)      Skeda ta’ somom kommessi/approprjazzjonijiet ta’ pagament (intervent finanzjarju)
              (ara l-punt 6.1.1)
                                                            € miljun (sa tliet punti deċimali)
                                 2002      2003   2004     2005     2006      2007
                                                                              et s.   Totali
              Kommessi           3,000    7,675   21,300   6,200    7,200             45,375
              Pagamenti          2,400    4,438   12,549   7,476    9,836     8,678   45,375

     (b)      Spiża fuq assistenza u appoġġ tekniku u amministrattiv (see point 6.1.2)

                                 2002      2003   2004     2005     2006      2007
                                                                              et s.   Totali
              Kommessi          0,024    0,200    0,180    0,200    0,200             0,804

              Pagamenti         0,024    0,200    0,180    0,200    0,200             0,804

MT                                                 9                                              MT
 ---pagebreak---               Subtotali a+b        2002     2003    2004     2005     2006     2007     Totali
                                                                               et
                                                                               suiv.
           Kommessi                3,024    7,875   21,480   6,400    7,400             46,179
           Pagamenti               2,424    4,638   12,729   7,676    10,036   8,678    46.179

     (c)       Impatt finanzjarju komplessiv tar-riżorsi umani u spejjeż amministrattivi oħrajn
               (ara punti 7.2 u 7.3)
               Kommessi/           0,357    0,357   0,357    0,357    0,357    0,324    2,109
               pagamenti

             TOTALI a+b+ċ          2002     2003    2004     2005     2006     2007     Totali
                                                                               et
                                                                               suiv.
           Kommessi                3,381    8,232   21,837   6,757    7,757    0,324
                                                                                48,288
           Pagamenti               2,781    4,995   13,086   8,033    10,393
                                                                               9,002    48,288

     2.4.      Kompatibbiltà ma’ programmar finanzjarju u perspettiva finanzjarja

               X       Il-proposta hija kompatibbli ma’ l-ipprogrammar finanzjarju eżistenti.

                       Il-proposta ser timplika programmar mill-ġdid ta’ l-intestatura rilevanti fil-
                       persepttiva finanzjarja.

                       Il-proposta tista’ teħtieġ applikazzjonijiet tad-dispożizzjonijiet tal-Ftehim
                       Interistituzzjonali.

     2.5.      Impatt finanzjarju fuq id-dħul:

               X       Il-proposta ma għandhiex implikazzjonijiet finanzjarji (tinvolvi aspetti tekniċi
                       rigward l-implimentazzjoni ta’ miżura)

               JEW

MT                                                    10                                                  MT
 ---pagebreak---                 Il-proposta għandha impatt finanzjarju – l-effett fuq id-dħul huwa kif ġej:

                                                                                (€ miljun sa punt deċimali)
                                                        Qabel l-           Sitwazzjoni wara l-azzjoni
                                                        azzjoni
            Linja   tal-               Dħul             [Sena       [Sen [n+1] [n+2] [n+3 [n+4] [n+5]
            baġit                                        n-1]       a n]               ]

                           a) Dħul f’termini assoluti

                           b) Bidla fid-dħul            ∆

     3.         KARATTERISTIĊI TAL-BAĠIT
              Tip ta’ spiża                    Ġdid         Kontribut       Kontributi              Intestatura
                                                             EFTA           minn pajjiżi                fil-
                                                                            applikanti              perspettiva
                                                                                finanzjarja
     Non-comp                  Diff             NO             NO                NO                     Nru 3

     4.         BAŻI LEGALI

                L-Artikolu 66 tat-Trattat li jwaqqaf il-Komunitajiet Ewropej.

                Id-Deċiżjoni tal-Kunsill Nru 2002/463/KE li tadotta programm ta’ azzjoni għal
                kooperazzjoni amministrattiva fl-oqsma ta’ fruntieri esterni, viżas, ażil u
                immigrazzjoni (programm ARGO)

     5.         DESKRIZZJONI U RAĠUNIJIET

     5.1.       Ħtieġa ta’ intervent tal-Komunità

     5.1.1.     Għanijiet segwiti

                Il-Programm ARGO kien imwaqqaf bid-Deċiżjoni tal-Kunsill 2002/463/KE tat-13
                ta’ Ġunju 2002 (ĠU L 161 tad-19/06/2002 pġ.11) L-għan tal-Programm ARGO kien
                li jipprovdi appoġġ finanzjarju għal ċerti azzjonijiet proposti mill-Istati Membri fl-
                oqsma ta’ fruntieri esterni, viżas, ażil u immigrazzjoni intiżi biex jippromwovu
                kooperazzjoni bejn amministrazzjonijiet nazzjonali, sabiex isaħħu l-effettività tal-
                proċeduri f’dawn l-oqsma, filwaqt illi jiġu identifikati diffikultajiet fl-
                implimentazzjoni tal-leġislazzjoni Komunitarja ġdida u jkun żgurat iktar ftuħ fl-
                applikazzjoni tagħha.

                Id-Deċiżjoni tal-Kunsill 2002/463/KE tat-13 ta’ Ġunju 2002 li twaqqaf il-Programm
                ARGO kien fiha, fl-artikolu 11.1 tagħha, ammont ta’ referenza finanzjarja ta’ Euro
                25 M€ tul il-perjodu 2002-2006. Madanakollu, wara żviluppi politiċi b’mod
                partikolari fil-qasam tal-fruntieri esterni, l-Awtorità tal-Baġit żiedet sostanzjalment l-
                ammonti allokati għall-programm ARGO fl-2003 (+ 4,675 M€) u 2004 (+ 19,5 M€).

MT                                                                 11                                                MT
 ---pagebreak---                Fid-dawl ta’ din iż-żieda sinjifikanti, li tirrifletti l-importanza mogħtija mill-
               Kummissjoni, il-Kunsill u l-Parlament Ewropew għall-iżvilupp ta’ azzjonijiet fil-
               qasam speċifiku ta’ kooperazzjoni fuq il-fruntieri esterni, kif ukoll għad-diffikultajiet
               identifikati fl-implimentazzjoni tal-programm ARGO tul l-ewwel sentejn tiegħu kif
               deskritti fl-ewwel rapport annwali għall-Kunsill u l-Parlament Ewropew dwar l-
               implimentazzjoni tal-programm ARGO (SEC(2004)211 tas-17/02/2004), il-
               Kummissjoni qed tipproponi modifika għad-Deċiżjoni tal-Kunsill 2002/463/KE,
               sabiex il-provvista ta’ appoġġ finanzjarju fil-qasam tal-fruntieri esterni ssir possibbli
               meta jkunu indirizzati dgħjufijiet strutturali speċifiċi f’punti strateġiċi ta’ fruntiera.

     5.1.2.    Miżuri meħuda b’konnessjoni mal-ex ante evalwazzjoni

               F’Sevilja il-Kunsill Ewropew talab li l-Kummissjoni teżamina l-kwistjonijiet relatati
               mat-tqassim tal-piż finanzjarju għall-amministrazzjoni tal-fruntieri esterni. Il-
               Kummissjoni elaborat fuq dan fil-Komunikazzjonijiet tagħha ta’ Diċembru 2002 u
               Ġunju 200314. Fit-tieni Komunikazzjoni il-Kummissjoni ikkonfermat id-daqs
               sostanzjali ta’ l-investimenti u l-ispejjeż operazzjonali li jinqalgħu minn dan il-
               kompitu, b’mod partikolari rigward il-kontroll ta’ persuni. Madanakollu, il-ġabra ta’
               data dettaljata u komparabbli għal dan kif ukoll l-analiżi tagħha irriżultat diffiċli
               ħafna. Il-Kummissjoni ikkonkludiet billi tafferma li soluzzjoni sostanzjali u
               adegwata għat-tqassim tal-piż ikollha tistenna sal-perspettiva finanzjarja ta’ wara l-
               2006, iżda li fi żmien qasir il-Kummissjoni tista’ tistudja l-possibiltà li tirrevedi l-
               programm ARGO, sabiex ikunu appoġġati proġetti nazzjonali fil-qasam tal-fruntieri
               esterni biex ikunu indirizzati dgħjufijiet strutturali speċifiċi f’punti strateġiċi ta’
               fruntiera li jkunu identifikati bi ftehim ma’ l-Istati Membri fuq il-bażi ta’ kriterji
               oġġettivi (stima ta’ riskji).

               Ir-rapport dwar l-implimentazzjoni tal-programm ARGO għas-snin 2002 u 2003
               isostni iktar il-modifika tal-kondizzjonijiet għall-eleġibbiltà ta’ proġetti taħt il-
               Programm ARGO. Id-diffikultà ta’ programmar finanzjarju ta’ l-Istati Membri
               rigward il-ħtiġijiet ta’ ko-finazjament taħt il-Programm ARGO hija terġa’ aktar
               qawwija meta dawn jeħtieġu koordinazzjoni ma’ Stati Membri oħrajn għal
               azzjonijiet konġunti. Azzjonijiet fil-qasam ta’ fruntieri esterni jeħtieġu investimenti
               sostanzjali (reklutaġġ u taħriġ ta’ persunal, xiri u upgrade ta’ apparat) li huma
               diffiċilment programmabbli fuq bażi transnazzjonali. Madanakollu għandha tittieħed
               nota li dawn l-investimenti, anke jekk meħuda minn Stat Membru wieħed, jistgħu
               jkollhom effett pożittiv fir-rinforzar tal-amministrazzjoni tal-fruntieri esterni tal-
               Unjoni għall-benefiċċju tal-Membri kollha. Qabel ma jkun provdut finanzjar mill-
               ARGO l-valur miżjud għall-UE għandu jiġi stabbilit fuq il-bażi ta’ kriterji oġġettivi
               maqbula minn maġġoranza ta’ Stati Membri.

     5.1.3.    Miżuri meħuda wara ex post evalwazzjoni

               N/A.

     14
              Komunikazzjoni li tintegra kwistjonijiet dwar l-emigrazzjoni fir-relazzjonijiet tal-UE ma’ pajjiżi terzi
              tat-3.12.2002 KUMM (2002) 703 u Komunikazzjoni dwar l-iżvilupp ta’ politika komuni dwar l-
              immigrazzjoni illegali, kuntrabandu u t-traffikar ta’ bnedmin, fruntieri esterni u t-tkeċċija ta’ residenti
              illegali KUMM (2003) 323.

MT                                                           12                                                             MT
 ---pagebreak---      5.2.        Azzjoni prevista u arranġamenti ta’ intervent tal-baġit.

                 L-għan ta’ l-emenda proposta huwa li jkunu reviżjonati l-kondizzjonijiet ta’
                 eleġibbiltà għall-preżentazzjoni ta’ proġetti mill-Istati Membri (artikolu 10).
                 Għaldaqstant, proġetti preżentati minn Stat Membru wieħed fil-qasam tal-fruntieri
                 esterni jistgħu jkunu ikkunsidrati eleġibbli, sakemm dawn jindirizzaw dgħjufijiet
                 strutturali speċifiċi f’punti strateġiċi ta’ fruntiera, identifikati fuq il-bażi ta’ kriterji
                 oġġettivi (stima ta’ riskji) li jkunu definiti fil-programm ta’ ħidma annwali stabbiliti
                 mill-Kummissjoni bi qbil mal-Kumitat tal-ARGO (proċedura amministrattiva). Il-
                 Kumitat tal-ARGO għandu wkoll jagħti l-opinjoni tiegħu (proċedura ta’ konsulenza)
                 dwar il-lista ta’ proġetti magħżula skond dawn il-kondizzjonijiet ġodda sabiex ikun
                 konfermat il-valur miżjud tal-UE tal-proġetti appoġġati.

     5.3.        Metodi ta’ implimentazzjoni.

                 Il-metodu ta’ implimentazzjoni fejn jikkonċerna finanzjament għal proġetti
                 preżentati minn aġenziji nazzjonali m’humiex milquta minn din il-proposta għall-
                 emendament tad-Deċiżjoni tal-Kunsill.

     6.          IMPATT FINANZJARJU

     6.1.        Impatt finanzjarju totali fuq Parti B - (tul il-perjodu ta’ programmar kollu)

     6.1.1.      Intervent finanzjarju

                                                     Somom Kommessi (f’€ miljun sa tliet punti deċimali)

            Analiżi statistika         2002*       2003*        2004     2005       2006      2007 et     Totali
                                                                                suiv.
     Azzjoni 1 – Proġetti ta’ l-      2,116    2,636        19,000     4,200      5,200                  33,152
     Istati Membri fuq il-fruntieri
     esterni,    viżas,    ażil   u
     immigrazzjoni

     Azzjoni 2 – Inizjattivi tal-     0,699    0            2,300      2,000      2,000                  6,999
     Kummissjoni (studji)

                          TOTALI      2,815    2,636        21,300     6,200      7,200                  40,151

     *2002 u 2003 ibbażati fuq attwalment implimentati

     6.1.2.     Assistenza teknika u amministrattiva, spiża fuq is-support u spiża ta’ IT (Somom
                Kommessi)

                                        2002       2003         2004     2005       2006      2007 et     Totali
                                                                                suiv.
     1) Assistenza teknika        u
     amministrattiva
     a) Uffiċċji ta’ assistenza
     teknika

MT                                                         13                                                     MT
 ---pagebreak---      b) Assistenza teknika            u
     amministrattiva oħra:
     - intra muros:
     - extra muros:
     li      minnhom       għall-
     kostruzzjoni u żamma ta’
     sistemi ta’ amministrazzjoni
     kompjuterizzati
                         Subtotali 1

     2) Spiża fuq support

     a) Studji                                          0,176           0,156           0,176      0,176                   0,684

     b) Laqgħat ta’ esperti               0,024         0,024           0,024           0,024      0,024                   0,120

     c) Informazzjoni u
     pubblikazzjonijiet
                         Subtotali 2      0,024         0,200           0,180           0,200      0,200                   0,804

                           TOTALI         0,024         0,200           0,180           0,200      0,200                   0,804

     6.2.         Kalkolu ta’ spejjeż bil-miżura prevista fil-Parti B (tul il-perjodu ta’
                  programmar kollu)

                                                              Somom Kommessi (f’€ miljun sa tliet punti deċimali)

                 Analiżi statistika                   Tipi ta’                Numru ta’          Spiża medja        Spiża totali
                                                    produzzjoni             produzzjonijiet     għal kull unità
                                                                                (totali għas-snin
                                                  (proġetti, fajls )
                                                                            (totali għas-snin                           1…n)
                                                                                1…n)
                                                          1                        2                  3              4=(2X3)
     Azzjoni 1 Proġetti ta’ l-Istati
     Membri fil-fruntieri esterni, viżas,
                                                  Proġetti relatati
     ażil u immigrazzjoni
                                                  ma’
                                                                                70               0,350             24,000
     - Fruntieri Esterni                          operazzjonijiet
                                                  konġunti, taħriġ,                36               0,125              4,500
     - Ażil
                                                  skambju         ta’
                                                  persunal, użu ta’                60               0,075              4,652
     - Immigrazzjoni / Viżas
                                                  teknoloġiji
                                                  ġodda, żvilupp
                                                  ta’ prattiċi aħjar

     Azzjoni 2 Azzjonijiet tal-                   Studji, fornituri                15
     Kummissjoni                                   ta’ servizzi,..
                                                                                6,999

                 SPIŻA TOTALI                                                     181                                 40,151

     Jekk meħtieġ spjega l-metodu ta’ kalkolu

MT                                                                     14                                                             MT
 ---pagebreak---      7.          IMPATT FUQ PERSUNAL U SPIŻA AMMINISTRATTIVA

     7.1.        Impatt fuq riżorsi umani

                                        Persunal biex ikun assenjat għall-
                                                                                Deskrizzjoni ta’ funzjonijiet li ġejjin
                                      amministrazzjoni ta’ l-azzjoni bl-użu ta’
                                                                                mill-azzjoni
                                                 riżorsi eżistenti
           Tipi ta’ impjieg                                                        Totali
                                  Numru ta’ impjiegi         Numru ta’ impjiegi
                                     permanenti                 temporanji

                              A   1                                                1
     Uffiċjali                B   1                                                1
                              C   1                                                1
     Riżorsi Umani oħrajn
     Totali                       3                                                         3
     7.2.        Impatt finanzjarju komplessiv fuq ir-riżorsi umani

                         Tip ta’ riżorsi umani                              Ammont (€)               Metodu ta’ kalkolazzjoni *
     Uffiċjali 1A + 1B + 1Ċ                                              324.000            108.000 medja ma/sena x 3
     Persunal temporanju
     Riżorsi Umani oħrajn
                                         (speċifika l-linja tal-baġit)
                                                               Totali    324.000
     L-ammonti huma spiża totali għal tnax-il xahar.

     7.3.        Spiża amministrattiva oħra li ġejja minn din l-azzjoni

     Linja tal-baġit
                                                                             Ammont €                  Metodu ta’ kalkolazzjoni
     (numru u intestatura)
     Allokazzjoni komplessiva (Titolu A7)
     A0701 – Missjonijiet
     A07030 – Laqgħat
     A07031 – Kumitati obbligatorji (Kumitat tal-Programm)               33.600                 € 672 x 25 espert x 2 Kumitati
     A07032 – Kumitati mhux obbligatorji
     A07040 – Konferenzi
     A0705 – Studji u konsultazzjonijiet
     Spejjeż oħrajn (speċifika)

     Sistemi ta’ informazzjoni (A-5001/A-4300)

     Spejjeż oħrajn - Parti A (speċifika)
                                                               Totali    33.600

     L-ammonti huma spiża totali għal tnax-il xahar.
     1
         Speċifika t-tip ta’ kumitat u l-grupp li tagħmel parti minnu.

MT                                                                 15                                                            MT
 ---pagebreak---      7.4.    Allokazzjoni

     Il-ħtiġijiet għal riżorsi umani u amministrattivi għandhom ikunu koperti mill-allokazzjoni
     mogħtija lid-DĠ amministratur fil-qafas tal-proċedura ta’ allokazzjoni annwali.

     I.     Totali annwali (7.2 + 7.3)                     €357.600
     II.    Tul ta’ l-azzjoni                              5snin
     III.   Spiża totali tal-azzjoni (I x II)              €1.788.000

     8.      FOLLOW-UP U EVALWAZZJONI

     8.1.    Arranġamenti ta’ follow-up

             L-ebda modifika prevista.

     8.2.    Arranġamenti u skeda għall-evalwazzjoni ippjanata

             L-ebda modifika prevista

     9.      MIŻURI KONTRA L-FRODI

             L-ebda modifika prevista

MT                                              16                                                MT


               IL-KUMMISSJONI EWROPEA
            Brussell, 8.4.2016
            COM(2016) 191 final
            2016/0101(NLE)
            Proposta għal
            DEĊIŻJONI TAL-KUNSILL
            dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u Tuvalu dwar l-eżenzjoni mill-viża għal soġġorn qasir

               MEMORANDUM TA’ SPJEGAZZJONI

               1.KUNTEST TAL-PROPOSTA

               Ir-Regolament tal-Kunsill (KE) Nru 539/2001
                  1
                jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni tal-Istati Membri u dawk li ċ-ċittadini tagħhom huma eżentati minn dik il-ħtieġa. Ir-Regolament (KE) Nru 539/2001 huwa applikat mill-Istati Membri kollha, bl-eċċezzjoni tal-Irlanda u r-Renju Unit.

               Ir-Regolament (UE) Nru 509/2014 tal-Parlament Ewropew u tal-Kunsill
                  2
                emenda r-Regolament (KE) Nru 539/2001 billi ttrasferixxa 19-il pajjiż għall-Anness II, li jelenka l-pajjiżi terzi li ċ-ċittadini tagħhom huma eżentati mir-rekwiżit tal-viża. Dawn id-19-il pajjiż huma: il-Kolombja, Dominica, Grenada, Kiribati, il-Gżejjer Marshall, il-Mikroneżja, Nauru, Palau, il-Perù, Saint Lucia, Saint Vincent u l-Grenadini, Samoa, il-Gżejjer Solomon, Timor Leste, Tonga, Trinidad u Tobago, Tuvalu, l-Emirati Għarab Magħquda u Vanuatu. Ir-referenza għal kull wieħed minn dawn il-pajjiżi fl-Anness II hija akkumpanjata b'nota f'qiegħ il-paġna li tispeċifika li "l-eżenzjoni mir-rekwiżit tal-viża għandha tapplika mid-data tad-dħul fis-seħħ ta’ ftehim dwar l-eżenzjoni mill-viża li għandu jiġi konkluż mal-Unjoni Ewropea".

               Ir-Regolament (UE) Nru 509/2014 ġie adottat fl-20 ta’ Mejju 2014 u daħal fis-seħħ fid-9 ta’ Ġunju 2014. F'Lulju 2014, il-Kummissjoni ppreżentat Rakkomandazzjoni lill-Kunsill biex jawtorizzaha biex tibda negozjati dwar ftehimiet ta’ eżenzjoni mill-viża ma’ kull wieħed mis-17-il pajjiż li ġejjin: Dominica, Grenada, Kiribati, il-Gżejjer Marshall, il-Mikroneżja, Nauru, Palau, Saint Lucia, Saint Vincent u l-Grenadini, Samoa, il-Gżejjer Solomon, Timor Leste, Tonga, Trinidad u Tobago, Tuvalu, l-Emirati Għarab Magħquda u Vanuatu
                  3
               . Fid-9 ta’ Ottubru 2014, il-Kunsill ħareġ direttivi ta’ negozjati lill-Kummissjoni.

               Fl-ewwel serje ta' ftehimiet ta' eżenzjoni mill-viża, il-ftehimiet ġew iffirmati fis-6 ta’ Mejju 2015 (l-Emirati Għarab Magħquda), fis-26 ta’ Mejju 2015 (Timor-Leste) u t-28 ta’ Mejju 2015 (Dominica, Grenada, Saint Lucia, Saint Vincent u l-Grenadini, Samoa, Trinidad u Tobago, u Vanuatu) u japplikaw b’mod proviżorju mid-data tal-iffirmar sakemm jidħlu fis-seħħ. Il-Kunsill awtorizza l-iffirmar tat-tieni serje ta' ftehimiet ta' eżenzjoni mill-viża ma' Tonga (iffirmat fl-20 ta' Novembru 2015), il-Kolombja (iffirmat fit-2 ta' Diċembru 2015), Kiribati (id-data tal-iffirmar għad trid tiġi determinata u Palau (iffirmat fis-7 ta' Diċembru 2015). Dawn l-erba' ftehimiet japplikaw b'mod proviżorju mill-ġurnata ta' wara d-data tal-iffirmar sakemm jidħlu fis-seħħ.

               In-negozjati ma' Tuvalu nfetħu fid-19 ta' Novembru 2014. Waqt dik il-laqgħa, l-abbozz sħiħ tat-test seta' jiġi eżaminat, u ntlaħaq ftehim fuq l-aspetti kollha fi skambji li saru wara. Il-Ftehim ġie inizjalat fi Brussell min-negozjaturi ewlenin nhar it-8 ta’ Diċembru 2015. L-Istati Membri ġew mgħarrfa waqt il-laqgħa tal-Grupp ta’ Ħidma dwar il-Viża tal-Kunsill li saret fis-26 ta' Ottubru 2015.

               2.BAŻI ĠURIDIKA

               Min-naħa tal-Unjoni, il-bażi ġuridika għall-ftehim hija l-punt (a) tal- Artikolu 77(2) tat-Trattat dwar il-Funzjonament tal-Unjoni Ewropea (TFUE), flimkien mal-Artikolu 218 tiegħu.

               Il-proposta mehmuża tikkostitwixxi l-istrument legali għall-iffirmar tal-ftehim. Il-Kunsill se jiddeċiedi b’maġġoranza kwalifikata.

               Filwaqt li jitqies il-fatt li Tuvalu se jkun jista' jtemm il-proċedura ta’ ratifika interna tiegħu malajr, u l-perjodu twil ta’ żmien li għadda mindu l-Kummissjoni pproponiet għall-ewwel darba li teżenta liċ-ċittadini ta' Tuvalu mill-ħtieġa tal-viża (Novembru 2012), id-deċiżjoni proposta dwar l-iffirmar tistabbilixxi l-applikazzjoni proviżorja tal-ftehim mill-jum ta' wara d-data tal-iffirmar tagħha skont l-Artikolu 218(5) TFUE. Billi jinħtieġ il-kunsens tal-Parlament Ewropew qabel ma jiġi konkluż il-ftehim, il-Kummissjoni se tinforma lill-Parlament Ewropew dwar l-applikazzjoni proviżorja tal-ftehim.

               3.L-EŻITU TAN-NEGOZJATI

               Il-Kummissjoni tqis li l-għanijiet stabbiliti mill-Kunsill fid-direttivi ta’ negozjati tiegħu nkisbu, u li l-abbozz ta’ ftehim għall-eżenzjoni mill-viża hu aċċettabbli għall-Unjoni.

               Il-kontenut finali tiegħu jista’ jitqassar kif ġej:

               Skop

               Il-ftehim jipprovdi għal vjaġġar mingħajr il-viża għaċ-ċittadini tal-Unjoni Ewropea u għaċ-ċittadini ta' Tuvalu meta jivvjaġġaw lejn it-territorju tal-Parti Kontraenti l-oħra għal perjodu massimu ta' 90 jum fi kwalunkwe perjodu ta’ 180 jum.

               Sabiex jitħares it-trattament ugwali taċ-ċittadini kollha tal-UE, ġiet inkluża dispożizzjoni fil-ftehim li tiddikjara li Tuvalu jista’ jissospendi jew itemm il-ftehim fir-rigward biss tal-Istati Membri kollha tal-Unjoni Ewropea u li l-Unjoni tista' wkoll tissospendi jew ittemm il-ftehim fir-rigward tal-Istati Membri kollha tagħha.

               Is-sitwazzjoni speċifika tar-Renju Unit u tal-Irlanda hi riflessa fil-preambolu.

               Kamp ta' applikazzjoni

               L-eżenzjoni mill-viża tkopri l-kategoriji kollha ta’ persuni (detenturi ta' passaport ordinarju, diplomatiku, tas-servizz/uffiċjali jew speċjali) li jkunu qed jivvjaġġaw għal skopijiet diversi, ħlief bl-iskop tat-twettiq ta' attività bi ħlas. Għal din il-kategorija tal-aħħar, kull Stat Membru kif ukoll Tuvalu jibqgħu liberi li jimponu r-rekwiżit tal-viża fuq iċ-ċittadini tal-Parti l-oħra skont il-liġi tal-Unjoni jew nazzjonali applikabbli. Sabiex tkun żgurata l-implimentazzjoni armonizzata, hawn mehmuża mal-ftehim dikjarazzjoni konġunta dwar l-interpretazzjoni tal-kategorija ta' persuni li jkunu qed jivvjaġġaw għall-għan ta’ attivitajiet bi ħlas.

               Tul tas-soġġorn

               Il-ftehim jipprovdi għal vjaġġar mingħajr il-viża għaċ-ċittadini tal-Unjoni Ewropea u għaċ-ċittadini ta' Tuvalu meta jivvjaġġaw lejn it-territorju tal-Parti Kontraenti l-oħra għal perjodu massimu ta' 90 jum fi kwalunkwe perjodu ta’ 180 jum. Mehmuża mal-ftehim hawn dikjarazzjoni konġunta dwar l-interpretazzjoni ta’ dan il-perjodu ta’ 90 jum fi kwalunkwe perjodu ta’ 180 jum.

               Il-ftehim jikkunsidra s-sitwazzjoni tal-Istati Membri li għalissa ma japplikawx l-acquis ta’ Schengen b’mod sħiħ. Sakemm ma jkunux parti miż-żona Schengen mingħajr fruntieri interni, l-eżenzjoni mill-viża tagħti dritt liċ-ċittadini ta' Tuvalu jibqgħu għal 90 jum fi kwalunkwe perjodu ta’ 180 jum fit-territorju ta’ kull wieħed minn dawk l-Istati Membri (preżentement il-Bulgarija, il-Kroazja, Ċipru u r-Rumanija), irrispettivament mill-perjodu kkalkulat għaż-żona Schengen kollha.

               Applikazzjoni territorjali

               Il-ftehim għandu dispożizzjonijiet relatati mal-applikazzjoni territorjali tiegħu: fil-każ ta’ Franza u n-Netherlands, l-eżenzjoni mill-viża tintitola liċ-ċittadini ta' Tuvalu biex jibqgħu biss f’dawk it-territorji Ewropej tal-Istati Membri.

               Dikjarazzjonijiet

               Flimkien mad-dikjarazzjonijiet konġunti msemmija aktar ’il fuq, żewġ dikjarazzjonijiet konġunti oħra jinsabu mehmuża mal-ftehim:

               –dwar l-assoċjazzjoni tan-Norveġja, l-Iżlanda, l-Iżvizzera u l-Liechtenstein mal-implimentazzjoni, l-applikazzjoni u l-iżvilupp tal-acquis ta’ Schengen;

               –dwar it-tixrid totali tal-informazzjoni dwar il-kontenut u l-konsegwenzi tal-ftehim dwar l-eżenzjoni mill-viża u kwistjonijiet relatati, bħal kundizzjonijiet għad-dħul fit-territorju.

               4.KONKLUŻJONI

               Fid-dawl tar-riżultati msemmija hawn fuq, il-Kummissjoni tipproponi li l-Kunsill

               –jiddeċiedi li l-ftehim jiġi ffirmat f’isem l-Unjoni u jawtorizza lill-President tal-Kunsill biex jaħtar lill-persuna/i bis-setgħa li tiffirma/jiffirmaw f’isem l-Unjoni;

               –japprova l-applikazzjoni proviżorja tal-ftehim sakemm dan jidħol fis-seħħ;

               2016/0101 (NLE)

               Proposta għal

               DEĊIŻJONI TAL-KUNSILL

               dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u Tuvalu dwar l-eżenzjoni mill-viża għal soġġorn qasir

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2) flimkien mal-Artikolu 218(5) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Ir-Regolament (UE) Nru 509/2014 tal-Parlament Ewropew u tal-Kunsill
                  4
                ittrasferixxa r-referenza għal Tuvalu mill-Anness I għall-Anness II tar-Regolament tal-Kunsill (KE) Nru 539/2001
                  5
               .

               (2)Dik ir-referenza għal Tuvalu hija akkumpanjata b'nota f'qiegħ il-paġna li tispeċifika li l-eżenzjoni mir-rekwiżit ta' viża għandha tapplika mid-data tad-dħul fis-seħħ ta' ftehim dwar l-eżenzjoni mill-viża li għandu jiġi konkluż mal-Unjoni Ewropea.

               (3)Fid-9 ta' Ottubru 2014, il-Kunsill adotta deċiżjoni li tawtorizza lill-Kummissjoni biex tiftaħ in-negozjati ma' Tuvalu għall-konklużjoni ta' ftehim bejn l-Unjoni Ewropea u Tuvalu dwar l-eżenzjoni mill-viża għal soġġorn qasir (il-“Ftehim”).

               (4)In-negozjati dwar il-Ftehim infetħu fid-19 ta' Novembru 2014 u ġew iffinalizzati b'suċċess bl-inizjalar tiegħu fit-8 ta' Ottubru 2015.

               (5)Il-Ftehim għandu jiġi ffirmat, u d-dikjarazzjonijiet mehmuża mal-Ftehim għandhom jiġu approvati, f'isem l-Unjoni. Il-Ftehim għandu jiġi applikat fuq bażi proviżorja, mill-jum wara d-data tal-iffirmar tiegħu, sakemm jintemmu l-proċeduri għall-konklużjoni formali tiegħu.

               (6)Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fihom ir-Renju Unit ma jiħux sehem, f’konformità mad-Deċiżjoni tal-Kunsill 2000/365/KE
                  6
               ; b’hekk ir-Renju Unit mhuwiex qiegħed jieħu sehem fl-adozzjoni ta’ din id-Deċiżjoni u mhuwiex marbut biha jew soġġett għall-applikazzjoni tagħha.

               (7)Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fihom l-Irlanda ma tiħux sehem, f’konformità mad-Deċiżjoni tal-Kunsill 2002/192/KE
                  7
               ; għaldaqstant l-Irlanda mhijiex qiegħda tieħu sehem fl-adozzjoni ta’ din id-Deċiżjoni u mhijiex marbuta biha jew soġġetta għall-applikazzjoni tagħha,

               ADOTTA DIN ID-DEĊIŻJONI:

               Artikolu 1

               L-iffirmar f'isem l-Unjoni tal-Ftehim bejn l-Unjoni Ewropea u Tuvalu dwar l-eżenzjoni mill-viża għal soġġorn qasir (il-“Ftehim”) huwa b'dan awtorizzat, soġġett għall-konklużjoni tal-imsemmi Ftehim.

               It-test tal-Ftehim jinsab mehmuż ma' din id-Deċiżjoni.

               Artikolu 2

               Id-dikjarazzjonijiet mehmuża ma' din id-Deċiżjoni għandhom jiġu approvati f'isem l-Unjoni.

               Artikolu 3

               Il-President tal-Kunsill huwa b'dan awtorizzat li jinnomina l-persuna/i bis-setgħa li jiffirmaw il-Ftehim f'isem l-Unjoni.

               Artikolu 4

               Il-Ftehim japplika b’mod proviżorju mill-jum wara d-data tal-iffirmar tiegħu, sakemm jitlestew il-proċeduri meħtieġa għal konklużjoni.

               Artikolu 5

               Din id-Deċiżjoni tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  Ir-Regolament tal-Kunsill (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk iċ-ċittadini li huma eżentati minn dik il-ħtieġa, ĠU L 81, 21.03.2001, p. 1.

                     (2)
                  Ir-Regolament (UE) Nru 509/2014 tal-Parlament Ewropew u tal-Kunsill tal-15 ta’ Mejju 2014 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżentati minn dik il-ħtieġa, ĠU L 149, 20.5.2014, p. 67

                     (3)
                  COM(2014) 467, 17.7.2014

                     (4)
                  Ir-Regolament (UE) Nru 509/2014 tal-Parlament Ewropew u tal-Kunsill tal-15 ta’ Mejju 2014 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżentati minn dik il-ħtieġa, ĠU L 149, 20.5.2014, p. 67.

                     (5)
                  Ir-Regolament tal-Kunsill (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk iċ-ċittadini li huma eżentati minn dik il-ħtieġa, ĠU L 81, 21.03.2001, p. 1.

                     (6)
                  Id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u l-Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

                     (7)
                  Id-Deċiżjoni tal-Kunsill 2002/192/KE tat-28 ta' Frar 2002 rigward it-talba tal-Irlanda biex tieħu sehem f'xi dispożizzjonijiet tal-acquis ta' Schengen (ĠU L 64, 7.3.2002, p. 20).

    ---documentbreak---

               IL-KUMMISSJONI EWROPEA
            Brussell, 8.4.2016
            COM(2016) 191 final
            ANNESSI
            għall-
            Proposta għal Deċiżjoni tal-Kunsill
            dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u Tuvalu dwar l-eżenzjoni mill-viża għal soġġorn qasir

               ANNESSI

               għall-

               Proposta għal Deċiżjoni tal-Kunsill

               dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u Tuvalu dwar l-eżenzjoni mill-viża għal soġġorn qasir

               FTEHIM

               bejn l-Unjoni Ewropea u Tuvalu dwar l-eżenzjoni mill-viża għal soġġorn qasir

               L-UNJONI EWROPEA, minn hawn 'il quddiem imsejħa “l-Unjoni” jew “l-UE”, u

               TUVALU,

               minn hawn 'il quddiem flimkien imsejħin il-“Partijiet Kontraenti”,

               BIL-ĦSIEB li jiġu żviluppati ulterjorment relazzjonijiet ta' ħbiberija bejn il-Partijiet Kontraenti u bix-xewqa li jiġi ffaċilitat l-ivvjaġġar billi jiġi żgurat dħul u soġġorn għal perjodu qasir mingħajr viża għaċ-ċittadini tagħhom,

               FILWAQT LI JIKKUNSIDRAW ir-Regolament (UE) Nru 509/2014 tal-Parlament Ewropew u tal-Kunsill tal-15 ta' Mejju 2014 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżentati minn dik il-ħtieġa
                  1
               , billi, fost l-oħrajn, jittrasferixxi 19-il pajjiż terz, inkluż Tuvalu, għal-lista ta' pajjiżi terzi li ċ-ċittadini tagħhom huma eżentati mir-rekwiżit tal-viża għal soġġorni qosra fl-Istati Membri,

               FILWAQT LI HUMA KONXJI li l-Artikolu 1 tar-Regolament (KE) Nru 509/2014 jistipula li għal dawk id-19-il pajjiż, l-eżenzjoni mir-rekwiżit tal-viża għandha tapplika mid-data tad-dħul fis-seħħ ta' ftehim dwar l-eżenzjoni mill-viża li għandu jiġi konkluż mal-Unjoni,

               FILWAQT LI JIXTIEQU li jitħares il-prinċipju ta' trattament indaqs taċ-ċittadini kollha tal-UE,

               FILWAQT LI JQISU li l-persuni li jivvjaġġaw bil-għan li jwettqu attività bi ħlas matul is-soġġorn qasir tagħhom mhumiex koperti b'dan il-Ftehim u għalhekk għal dik il-kategorija r-regoli rilevanti tal-liġi tal-Unjoni u tal-liġi nazzjonali tal-Istati Membri u tal-liġi nazzjonali ta' Tuvalu dwar l-obbligu jew l-eżenzjoni mill-viża u dwar l-aċċess għall-impjiegi jibqgħu japplikaw,

               FILWAQT LI JQISU l-Protokoll dwar il-pożizzjoni tar-Renju Unit u l-Irlanda fir-rigward tal-ispazju ta' libertà, sigurtà u ġustizzja u l-Protokoll dwar l-acquis ta' Schengen integrat fil-qafas tal-Unjoni Ewropea, annessi mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, u jikkonfermaw li d-dispożizzjonijiet ta' dan il-Ftehim ma japplikawx għar-Renju Unit u l-Irlanda,

               FTIEHMU KIF ĠEJ:

               ARTIKOLU 1

               Skop

               Dan il-Ftehim jipprovdi għal vjaġġar mingħajr viża għaċ-ċittadini tal-Unjoni u għaċ-ċittadini ta' Tuvalu meta jivvjaġġaw lejn it-territorju tal-Parti Kontraenti l-oħra għall-perjodu massimu ta' 90 jum fi kwalunkwe perjodu ta' 180 jum.

               ARTIKOLU 2

               Definizzjonijiet

               Għall-finijiet ta' dan il-Ftehim:

               (a)
                     “Stat Membru” tfisser kwalunkwe Stat Membru tal-Unjoni, bl-eċċezzjoni tar-Renju Unit u l-Irlanda;

               (b)
                     “ċittadin tal-Unjoni” tfisser ċittadin ta' Stat Membru kif definit fil-punt (a);

               (c)
                     "ċittadin ta’ Tuvalu" tfisser kwalunkwe persuna li għandha ċ-ċittadinanza ta’ Tuvalu;

               (d)
                     "żona Schengen" tfisser iż-żona mingħajr fruntieri interni li tinkludi t-territorji tal-Istati Membri kif stipulat fil-punt (a) li japplikaw l-acquis ta’ Schengen b’mod sħiħ.

               ARTIKOLU 3

               Kamp ta' applikazzjoni

               1.
                     Iċ-ċittadini tal-Unjoni li għandhom passaport ordinarju, diplomatiku, ta' servizz, uffiċjali jew speċjali, li hu validu u maħruġ minn Stat Membru, jistgħu jidħlu u jibqgħu mingħajr viża fit-territorju ta' Tuvalu għall-perjodu ta' soġġorn kif definit fl-Artikolu 4(1).

               Iċ-ċittadini ta' Tuvalu li għandhom passaport ordinarju, diplomatiku, ta' servizz, uffiċjali jew speċjali, li hu validu u maħruġ minn Tuvalu, jistgħu jidħlu u jibqgħu mingħajr viża fit-territorju tal-Istati Membri għall-perjodu tas-soġġorn kif definit fl-Artikolu 4(2).

               2.
                     Il-paragrafu 1 ta' dan l-Artikolu ma japplikax għall-persuni li jivvjaġġaw bil-għan li jwettqu attività bi ħlas.

               Għal din il-kategorija ta’ persuni, kull Stat Membru jista’ jiddeċiedi b’mod individwali li jimponi l-ħtieġa ta' viża fuq iċ-ċittadini ta' Tuvalu jew li jirtiraha skont l-Artikolu 4(3) tar-Regolament tal-Kunsill (KE) Nru 539/2001
                  2
               .

               Għal din il-kategorija ta’ persuni, Tuvalu jista' jiddeċiedi dwar il-ħtieġa tal-viża jew l-eżenzjoni mill-viża għaċ-ċittadini ta’ kull Stat Membru b’mod individwali skont il-liġi nazzjonali tiegħu.

               3.
                     L-eżenzjoni mill-viża li dan il-Ftehim jipprovdi għaliha għandha tapplika mingħajr ħsara għal-liġijiet tal-Partijiet Kontraenti marbutin mal-kundizzjonijiet ta' dħul u soġġorn qasir. L-Istati Membri u Tuvalu jirriżervaw id-dritt li jirrifjutaw id-dħul u s-soġġorn qasir fit-territorji tagħhom jekk waħda jew aktar minn dawn il-kundizzjonijiet ma tkunx issodisfata.

               4.
                     L-eżenzjoni mill-viża tapplika irrispettivament mill-metodu ta' trasport użat biex jinqasmu l-fruntieri tal-Partijiet Kontraenti.

               5.
                     Kwistjonijiet li mhumiex koperti minn dan il-Ftehim għandhom ikunu regolatimil-liġi tal-Unjoni, mil-liġi nazzjonali tal-Istati Membri u mil-liġi nazzjonali ta' Tuvalu.

               ARTIKOLU 4

               Tul tas-soġġorn

               1.
                     Iċ-ċittadini tal-Unjoni jistgħu jibqgħu fit-territorju ta' Tuvalu għal perjodu massimu ta' 90 jum fi kwalunkwe perjodu ta' 180 jum.

               2.
                     Iċ-ċittadini ta' Tuvalu jistgħu jibqgħu fit-territorju tal-Istati Membri li japplikaw l-acquis ta' Schengen fl-intier tiegħu għal perjodu massimu ta' 90 jum fi kwalunkwe perjodu ta' 180 jum. Dak il-perjodu għandu jiġi kkalkulat indipendentement minn kwalunkwe soġġorn fi Stat Membru li għadu ma japplikax l-acquis ta' Schengen fl-intier tiegħu.

               Iċ-ċittadini ta' Tuvalu jistgħu jibqgħu għal perjodu massimu ta' 90 jum fi kwalunkwe perjodu ta' 180 jum fit-territorju ta' kull Stat Membru li għadu ma japplikax l-acquis ta' Schengen fl-intier tiegħu, indipendentement mill-perjodu tas-soġġorn ikkalkulat għat-territorju tal-Istati Membri li japplikaw l-acquis ta' Schengen fl-intier tiegħu.

               3.
                     Dan il-Ftehim ma jaffettwax il-possibbiltà ta' Tuvalu u tal-Istati Membri li jestendu l-perjodu tas-soġġorn għal aktar minn 90 jum f'konformità mal-liġijiet nazzjonali rispettivi tagħhom u l-liġi tal-Unjoni.

               ARTIKOLU 5

               Applikazzjoni territorjali

               1.
                     Fir-rigward tar-Repubblika Franċiża, dan il-Ftehim għandu japplika biss għat-territorju Ewropew tar-Repubblika Franċiża.

               2.
                     Fir-rigward tar-Renju tan-Netherlands, dan il-Ftehim għandu japplika biss għat-territorju Ewropew tar-Renju tan-Netherlands.

               ARTIKOLU 6

               Kumitat Konġunt għall-ġestjoni tal-Ftehim

               1.
                     Il-Partijiet Kontraenti għandhom jistabbilixxu Kumitat Konġunt ta' esperti (minn hawn 'il quddiem imsejjaħ il-“Kumitat”), magħmul minn rappreżentanti tal-Unjoni u minn rappreżentanti ta' Tuvalu. L-Unjoni għandha tkun irrappreżentata mill-Kummissjoni Ewropea.

               2.
                     Il-Kumitat għandu jkollu, fost l-oħrajn, il-kompiti li ġejjin:

               (a)
                     li jissorvelja l-implimentazzjoni ta' dan il-Ftehim;

               (b)
                     li jissuġġerixxi emendi jew żidiet għal dan il-Ftehim;

               (c)
                     li jsolvi tilwimiet li jinbtu mill-interpretazzjoni jew l-applikazzjoni ta' dan il-Ftehim.

               3.
                     Il-Kumitat għandu jitlaqqa' kull meta jkun meħtieġ, fuq talba ta' waħda mill-Partijiet Kontraenti.

               4.
                     Il-Kumitat għandu jistabbilixxi r-regoli tal-proċedura tiegħu stess.

               ARTIKOLU 7

               Ir-relazzjoni ta’ dan il-Ftehim ma’ ftehimiet bilaterali eżistenti ta’ eżenzjoni mill-viża
                  bejn l-Istati Membri u Tuvalu

               Dan il-Ftehim għandu jkollu preċedenza fuq kwalunkwe ftehim jew arranġament bilaterali konkluż bejn l-Istati Membri individwali u Tuvalu, sa fejn dawn ikopru kwistjonijiet li jaqgħu fil-kamp ta' applikazzjoni tiegħu.

               ARTIKOLU 8

               Dispożizzjonijiet finali

               1.
                     Dan il-Ftehim għandu jiġi ratifikat jew approvat mill-Partijiet Kontraenti f'konformità mal-proċeduri interni rispettivi tagħhom u jidħol fis-seħħ fl-ewwel jum tat-tieni xahar wara d-data tal-aħħar waħda miż-żewġ notifiki li bihom il-Partijiet Kontraenti jinnotifikaw lil xulxin li dawk il-proċeduri jkunu tlestew.

               Dan il-Ftehim għandu jiġi applikat fuq bażi proviżorja mill-jum wara d-data tal-iffirmar tiegħu.

               2.
                     Dan il-Ftehim qed jiġi konkluż għal perjodu indefinit, kemm-il darba ma jiġix terminat f'konformità mal-paragrafu 5.

               3.
                     Dan il-Ftehim jista' jiġi emendat bi ftehim bil-miktub mill-Partijiet Kontraenti. L-emendi jidħlu fis-seħħ wara li l-Partijiet Kontraenti jkunu nnotifikaw lil xulxin bit-tlestija tal-proċeduri interni tagħhom li huma meħtieġa għal dan il-għan.

               4.
                     Kull Parti Kontraenti tista' tissospendi l-Ftehim kollu jew parti minnu, b'mod partikolari għal raġunijiet tal-ordni pubbliku, il-protezzjoni tas-sigurtà nazzjonali jew il-protezzjoni tas-saħħa pubblika, l-immigrazzjoni illegali, jew l-introduzzjoni mill-ġdid tal-ħtieġa tal-viża minn kwalunkwe Parti Kontraenti. Id-deċiżjoni dwar is-sospensjoni għandha tiġi notifikata lill-Parti Kontraenti l-oħra mhux aktar tard minn xahrejn qabel id-dħul fis-seħħ ippjanat tagħha. Il-Parti Kontraenti li tkun issospendiet l-applikazzjoni ta' dan il-Ftehim għandha tgħarraf minnufih lill-Parti Kontraenti l-oħra f'każ li r-raġunijiet għas-sospensjoni ma jibqgħux jeżistu aktar u għandha tneħħi dik is-sospensjoni.

               5.
                     Kull Parti Kontraenti tista' ttemm dan il-Ftehim billi tavża lill-Parti l-oħra b'dan bil-miktub. Dan il-Ftehim jieqaf milli jibqa' fis-seħħ 90 jum wara.

               6.
                     Tuvalu jista' jissospendi jew itemm dan il-Ftehim biss fil-konfront tal-Istati Membri kollha.

               7.
                     L-Unjoni tista' tissospendi jew ittemm dan il-Ftehim biss fil-konfront tal-Istati Membri kollha tagħha.

               Magħmul f'żewġ kopji bl-ilsien Bulgaru, Kroat, Ċek, Daniż, Olandiż, Ingliż, Estonjan, Finlandiż, Franċiż, Ġermaniż, Grieg, Ungeriż, Taljan, Latvjan, Litwan, Malti, Pollakk, Portugiż, Rumen, Slovakk, Sloven, Spanjol u Żvediż, b'kull test ikollu l-istess awtentiċità.

               DIKJARAZZJONI KONĠUNTA FIR-RIGWARD TAL-IŻLANDA, IN-NORVEĠJA, L-IŻVIZZERA
                  U L-LIECHTENSTEIN

               Il-Partijiet Kontraenti jirrimarkaw ir-relazzjoni mill-qrib bejn l-Unjoni Ewropea u n-Norveġja, l-Iżlanda, l-Iżvizzera u l-Liechtenstein, b'mod partikolari bis-saħħa tal-Ftehimiet tat-18 ta' Mejju 1999 u tas-26 ta' Ottubru 2004 dwar l-assoċjazzjoni ta' dawn il-pajjiżi mal-implimentazzjoni, l-applikazzjoni u l-iżvilupp tal-acquis ta' Schengen.

               F'ċirkostanzi bħal dawn ikun mixtieq li l-awtoritajiet tan-Norveġja, l-Iżlanda, l-Iżvizzera u l-Liechtenstein, min-naħa, u Tuvalu, min-naħa l-oħra, jikkonkludu, mingħajr dewmien, ftehimiet bilaterali dwar l-eżenzjoni mill-viża għal soġġorn qasir f'termini simili għal dawk ta' dan il-Ftehim.

               DIKJARAZZJONI KONĠUNTA DWAR L-INTERPRETAZZJONI TAL-KATEGORIJA TA’ PERSUNI LI JIVVJAĠĠAW BI SKOP TA’ ATTIVITÀ
                  BI ĦLAS KIF JIDDISPONI L-ARTIKOLU 3(2) TA’ DAN IL-FTEHIM

               Xewqana li tkun żgurata interpretazzjoni komuni, il-Partijiet Kontraenti jaqblu li, għall-għan ta' dan il-Ftehim, il-kategorija ta' persuni li jwettqu attività bi ħlas tkopri l-persuni li jidħlu b'għan li jkollhom mestier bi qligħ jew attività b'remunerazzjoni fit-territorju tal-Parti Kontraenti l-oħra bħala impjegat jew fornitur ta' servizz.

               Din il-kategorija ma għandhiex tkopri:

               –
                     negozjanti, jiġifieri persuni li jivvjaġġaw bl-għan ta' deliberazzjonijiet tan-negozju (mingħajr ma jkunu impjegati fil-pajjiż tal-Parti Kontraenti l-oħra),

               –
                     sportivi jew artisti li jkunu qed iwettqu attività fuq bażi ad-hoc,

               –
                     ġurnalisti mibgħuta mill-midja tal-pajjiż ta' residenza tagħhom, u,

               –
                     apprendisti intrakorporattivi.

               L-implimentazzjoni ta' din id-Dikjarazzjoni għandha tkun immonitorjata mill-Kumitat Konġunt fi ħdan ir-responsabbiltà tiegħu skont l-Artikolu 6 ta' dan il-Ftehim, li jista' jipproponi modifiki meta, fuq il-bażi tal-esperjenzi tal-Partijiet Kontraenti, iqis li jkunu meħtieġa.

               DIKJARAZZJONI KONĠUNTA DWAR L-INTERPRETAZZJONI TAL-PERJODU TA' 90 JUM
                  FI KWALUNKWE PERJODU TA' 180 JUM KIF STABBILIT FL-ARTIKOLU 4 TA' DAN IL-FTEHIM

               Il-Partijiet Kontraenti jifhmu li l-perjodu massimu ta' 90 jum fi kwalunkwe perjodu ta' 180 jum kif previst mill-Artikolu 4 ta' dan il-Ftehim ifisser soġġorn kontinwu jew bosta soġġorni konsekuttivi, li t-tul ta' żmien totali tagħhom ma jaqbiżx id-90 jum fi kwalunkwe perjodu ta' 180 jum.

               Il-kunċett ta' “kwalunkwe” jimplika l-applikazzjoni ta' perjodu ta' referenza mobbli ta' 180 jum, billi wieħed iħares lura lejn kull ġurnata tas-soġġorn fl-aħħar perjodu ta' 180 jum, sabiex jiġi vverifikat jekk ir-rekwiżit tad-90 jum fi kwalunkwe perjodu ta' 180 jum għadux jiġi ssodisfat. Fost l-oħrajn, dan ifisser li assenza għal perjodu mhux interrott ta' 90 jum tippermetti li jkun hemm soġġorn ġdid ta' mhux aktar minn 90 jum.

               DIKJARAZZJONI KONĠUNTA DWAR L-INFURMAR TAĊ-ĊITTADINI
                  DWAR IL-FTEHIM BILATERALI TA' EŻENZJONI MILL-VIŻA

               Filwaqt li jirrikonoxxu l-importanza tat-trasparenza għaċ-ċittadini tal-Unjoni Ewropea u għaċ-ċittadini ta' Tuvalu, il-Partijiet Kontraenti jiftiehmu li jiżguraw it-tixrid totali ta' informazzjoni dwar il-kontenut u tal-konsegwenzi tal-ftehim dwar l-eżenzjoni mill-viża u kwistjonijiet relatati, bħall-kundizzjonijiet għad-dħul fit-territorju.

               _________________

                     (1)
                  ĠU L 149, 20.5.2014, p. 67.

                     (2)
                  Ir-Regolament tal-Kunsill (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk iċ-ċittadini li huma eżentati minn dik il-ħtieġa (ĠU L 81, 21.3.2001, p. 1).


Avviż Legali Importanti

|

52005PC0164

Proposta għal deċiżjoni tal-Kunsill dwar il-projbizzjoni provviżorja ta’ l-użu u l-bejgħ fil-Greċja ta’ kolza tar-rebbiegħa ġenetikament immodifikata (Brassica napus L. ssp. oleifera) li ġejja mill-waqt tat-trasformazzjoni Topas 19/2, skond id-Direttiva 2001/18/KE  /* KUMM/2005/0164 finali */

	Brussel 26.4.2005KUMM(2005) 164 finaliProposta għalDEĊIŻJONI TAL-KUNSILLdwar il-projbizzjoni provviżorja ta’ l-użu u l-bejgħ fil-Greċja ta’ kolza tar-rebbiegħa ġenetikament immodifikata ( Brassica napus L. ssp. oleifera ) li ġejja mill-waqt tat-trasformazzjoni Topas 19/2, skond id-Direttiva 2001/18/KE(preżentata mill-Kummissjoni)MEMORANDUM TA’ SPJEGADwar it-tqegħid fis-suq ta’ kolza tar-rebbiegħa ġenetikament immodifikata (Brassica napus L. ssp . oleifera) , li ġejja mill-waqt ta’ trasformazzjoni Topas 19/2, ġie deċiż bid-Deċiżjoni tal-Kummissjoni 98/291/KE tat-22 ta’ April 1998, skond id-Direttiva tal-Kunsill 90/220/KEE, li jingħata l-kunsens għat-tqegħid fis-suq tal-prodott.Fid-9 ta’ Ġunju ta’ l-1998 l-awtoritajiet tar-Renju Unit taw il-kunsens għat-tqegħid fuq is-suq ta’ dak il-prodott.Skond l-Artikolu 35(1) tad-Direttiva 2001/18/KE li daħlet minflok id-Direttiva 90/220/KEE proċeduri fir-rispett ta’ notifiki dwar it-tqegħid fis-suq ta’ organiżmi ġenetikament immodifikati li għadhom ma ġewx finalizzati sas-17 ta’ Ottubru 2002 huma suġġetti għad-dispożizzjonijiet tad-Direttiva 2001/18/KE.Skond l-Artikolu 16 tad-Direttiva 90/220/KEE, l-awtoritajiet Griegi nfurmaw lill-Kummissjoni fit-3 ta’ Novembru 1998 bid-deċiżjoni tagħhom li twaqqaf proviżorjament għal sentejn l-użu u l-bejgħ tal-qamħirrum ġenetikament immodifikat in kwistjoni u tat raġunijiet għal dan.Il-Kumitat Xjentifiku dwar il-Pjanti kkunsidra li l-informazzjoni ppreżentata mill-Greċja ma kkostitwitx evidenza xjentifika ġdida ta’ rilevanza li ma kinitx ttieħdet in konsiderazzjoni waqt l-evalwazzjoni oriġinali ta’ l-inkartament u li jagħti lok għal reviżjoni ta’ l-opinjoni oriġinali tagħha dwar dan il-prodott.Fil-5 ta’ Marzu 2004 il-Greċja ppreżentat lill-Kummissjoni informazzjoni addizjonali biex issostni l-miżuri nazzjonali dwar kolza tar-rebbiegħa li ġejja mill-waqt ta’ trasformazzjoni Topas 19/2.L-Awtorità Ewropea għas-Sigurtà ta’ l-Ikel tikkunsidra li l-informazzjoni ppreżentata mill-Greċja ma tikkostitwix evidenza xjentifika ġdida li tinvalida l-valutazzjoni tar-riskji għall-ambjent tal-kolza tar-rebbiegħa li ġejja mill-waqt ta’ trasformazzjoni Topas 19/2 u li għalhekk tiġġustifika t-twaqqif ta’ l-użu u l-bejgħ ta’ dan il-prodott fil-Greċja.Taħt dawn iċ-ċirkostanzi l-Artikolu 23 tad-Direttiva 2001/18/KE jitlob lill-Kummissjoni tieħu deċiżjoni skond il-proċeduri stipulati fl-Artikolu 30(2) tad-Direttiva li għaliha ser japplikaw l-Artikoli 5 u 7 tad-Deċiżjoni 1999/468/KE, wara li kkunsidra d-dispożizzjonijiet ta’ l-Artikolu 8 tiegħu.Billi kemm il-Kumitat Xjentifiku dwar il-Pjanti kif ukoll l-EFSA kkunsidraw li l-prodott ma jikkostitwix riskju għas-saħħa tal-bniedem jew ta’ l-ambjent il-Kummissjoni ppreparat abbozz tad-Deċiżjoni li titlob lill-Greċja tirrevoka l-miżura dwar il-kolza tar-rebbiegħa li ġejja mit-trasformazzjoni Topas 19/2.L-abbozz tad-Deċiżjoni ġiet ippreżentata, skond l-Artikolu 5(2) tad-Deċiżjoni 1999/468/KE, għal opinjoni, lill-Kumitat stabbilit taħt l-Artikolu 30 tad-Direttiva 2001/18/KE.L-ebda opinjoni ma’ ġiet mogħtija mill-Kumitat, wara l-konsultazzjoni, fid-29 ta’ Novembru 2004, li titlob li, il-Kummissjoni, skond l-Artikolu 5(4) tad-Deċiżjoni 1999/468/KE, ser, bla dewmien, tippreżenta lill-Kunsill proposta relata għall-miżuri li jridu jittieħdu u ser tinforma lill-Parlament Ewropew.L-Artikolu 5(6) tad-Deċiżjoni 1999/468/KE jipprovdi li l-Kunsill jista’, fejn xieraq b’rigward ta’ kull tali pożizzjoni, jopera b’maġġoranza kkwalifikata f’perijodu ta’ tliet xhur fi qbil ma’ l-Artikolu 30(2) tad-Direttiva 2001/18/KE. Jekk f’dak il-perijodu ta’ tliet xhur, il-Kunsill indika b’maġġoranza kkwalifikata li topponi tali proposta, il-Kummissjoni ser terġa teżaminah, waqt li jekk, fl-iskadenza ta’ dak il-perijodu l-Kunsill ma jkunx għadu adotta l-att ta’ implimentazzjoni propost jew indika l-oppożizzjoni tiegħu, mela l-att ta’ implimentazzjoni propost ser jiġi adottat mill-Kummissjoni.Proposta għalDEĊIŻJONI TAL-KUNSILLdwar il-projbizzjoni provviżorja ta’ l-użu u l-bejgħ fil-Greċja ta’ kolza tar-rebbiegħa ġenetikament immodifikata ( Brassica napus L. ssp. oleifera ) li ġejja mill-waqt tat-trasformazzjoni Topas 19/2, skond id-Direttiva 2001/18/KE(Test b’rilevanza għaż-ŻEE)(It-test bil-Grieg biss huwa awtentiku)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva 2001/18/KE tal-Parlament Ewropew u tal-Kunsill tat-12 ta’ Marzu 2001 dwar ir-rilaxx maħsub fl-ambjent ta’ organiżmi ġenetikament immodifikati u li tirrevoka d-Direttiva tal-Kunsill 90/220/KEE[1], u b’mod partikulari l-Artikolu 23(2) tiegħu,Wara li kkunsidra l-proposta mill-Kummissjoni[2],Billi:(1) Bid-Deċiżjoni tal-Kummissjoni 98/291/KE tat-22 ta’ April 1998 dwar it-tqegħid fis-suq ta’ kolza tar-rebbiegħa ġenetikament modifikata (Brassica napus L. ssp . oleifera) , skond id-Direttiva tal-Kunsill 90/220/KEE[3] ġie deċiż li jingħata l-kunsens għat-tqegħid fis-suq tal-prodott.(2) Fid-9 ta’ Ġunju ta’ l-1998 l-awtoritajiet kompetenti tar-Renju Unit taw il-kunsens għat-tqegħid fuq is-suq ta’ dak il-prodott.(3) Skond l-Artikolu 35(1) tad-Direttiva 2001/18/KE li ssostitwit id-Direttiva 90/220/KEE[4] proċeduri fir-rispett ta’ notifiki dwar it-tqegħid fis-suq ta’ organiżmi ġenetikament modifikati li għadhom ma ntemmux sas-17 ta’ Ottubru 2002 huma suġġetti għad-dispożizzjonijiet tad-Direttiva 2001/18/KE.(4) Fit-3 ta’ Novembru 1998 il-Greċja infurmat il-Kummissjoni bid-deċiżjoni tagħha li tipprojbixxi provviżorjament l-użu u l-bejgħ ta’ din il-kolza tar-rebbiegħa ġenetikament modifikata u tat raġunijiet skond l-Artikolu 16(1) tad-Direttiva 90/220/KEE.(5) Il-Kumitat Xjentifiku dwar il-Pjanti kkunsidra li l-informazzjoni ppreżentata mill-Greċja ma kienx hemm evidenza xjentifika ġdida ta’ rilevanza li ma kinitx diġà ittieħdet in konsiderazzjoni waqt il-valutazzjoni oriġinali ta’ l-inkartament u li kien jagħti lok għal reviżjoni ta’ l-opinjoni oriġinali tagħha dwar dan il-prodott.(6) Fil-5 ta’ Marzu 2004 il-Greċja ppreżentat lill-Kummissjoni informazzjoni addizjonali biex issostni l-miżuri nazzjonali tagħha dwar kolza tar-rebbiegħa li ġejja mill-waqt tat-trasformazzjoni Topas 19/2.(7) L-Awtorità Ewropea għas-Sigurtà ta’ l-Ikel tikkunsidra li l-informazzjoni ppreżentata mill-Greċja ma fijhix evidenza xjentifika ġdida li tinvalida l-valutazzjoni tar-riskji għall-ambjent tal-kolza tar-rebbiegħa li ġejja mill-waqt tat-trasformazzjoni Topas 19/2 u li għalhekk tiġġustifika l-projbizzjoni ta’ l-użu u l-bejgħ ta’ dan il-prodott fil-Greċja.(8) Taħt dawn iċ-ċirkostanzi ma hemm l-ebda raġuni biex dan il-prodott jitqis riskju għas-saħħa tal-bniedem jew għall-ambjent.(9) Il-Greċja għandha għalhekk tirrevoka dawn il-miżuri.(10) L-ebda opinjoni ma’ ġiet mogħtija mill-Kumitat stabbilit taħt l-Artikolu 30 tad-Direttiva 2001/18/KE dwar il-miżuri stipulati fl-abbozz tad-Deċiżjoni tal-Kummissjoni, wara l-konsultazzjoni tal-Kumitat, fid-29 ta’ Novembru 2004, skond il-proċedura stipulata fl-Artikolu 30(2) tad-Direttiva,ADOTTA DIN ID-DEĊIŻJONI:Artikolu 1Il-miżuri meħuda mill-Greċja biex iwaqqfu l-użu u l-bejgħ ta’ kolza tar-rebbiegħa ġenetikament immodifikata awtorizzata għat-tqegħid fuq is-suq mid-Deċiżjoni 98/291/KE mhumiex iġġustifikati taħt id-dispożizzjonijiet ta’ l-Artikolu 23 tad-Direttiva 2001/18/KE.Artikolu 2Il-Greċja ser tieħu l-passi meħtieġa biex tiġi konformi ma’ din id-Deċiżjoni mhux aktar tard minn 20 ġurnata wara din in-notifika.Artikolu 3Din id-Deċiżjoni hija indirizzata lir-Repubblika Ellenika.Magħmula fi Brussel,Għall-KunsillIl-President

[1] ĠU L 106, tas-17.4.2001, p. 1

[2] ĠU C […], […], p. […].

[3] ĠU L 131, tal-5.5.1998, p. 26

[4] ĠU L 117, tat-8.5.1990, p. 15


|

52010PC0556

/* KUMM/2010/0556 finali - NLE 2010/0288 */  Proposta għal DEĊIŻJONI TAL-KUNSILL dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp fl-2011 u l-2012, inkluż l-ewwel ħlas parzjali għall-2011

	[pic] | KUMMISSJONI EWROPEA |Brussel 14.10.2010KUMM(2010) 556 finali2010/0288 (NLE)Proposta għalDEĊIŻJONI TAL-KUNSILLdwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp fl-2011 u l-2012, inkluż l-ewwel ħlas parzjali għall-2011MEMORANDUM TA’ SPJEGAZZJONIIl-Ftehim Intern u r-Regolament Finanzjarju tal-10 FEŻ jipprovdi għal proċedura ġdida kif isiru s-sejħiet għal kontribuzzjonijiet li għandhom jitħallsu mill-Istati Membri biex jiġi ffinanzjat il-FEŻ. Skont l-Artikolu 157 tar-Regolament Finanzjarju, din il-proċedura ġdida applikat għall-ewwel darba għall-kontribuzzjonijiet tal-2009.Skont l-Artikolu 57(2) tar-Regolament Finanzjarju, din il-proposta tkopri:-  il-limitu tal-ammont annwali tal-kontribuzzjoni għas-sena 2012;-  l-ammont annwali tal-kontribuzzjoni għas-sena 2011; kif ukoll-  l-ammont tal-ewwel ħlas parzjali tal-kontribuzzjoni għas-sena 2011.Skont l-Artikolu 57(7) tar-Regolament Finanzjarju, l-ammont ġestit mill-Kummissjoni u l-ammont ġestit mill-BEI huma speċifikati separatament.Skont l-Artikolu 145 tar-Regolament Finanzjarju, il-BEI bagħat lill-Kummissjoni l-istimi aġġornati tiegħu tal-impenji u tal-ħlas għall-istrumenti li jiġġestixxi.Skont l-Artikolu 57(2) tar-Regolament Finanzjarju, il-Kunsill irid jiddeċiedi fuq din il-proposta sal-15 ta' Novembru 2010 u l-Istati Membri jridu jħallsu l-ewwel ħlas parzjali tal-kontribuzzjoni sa mhux aktar tard mill-21 ta' Jannar 2011.L-Artikolu 58(2) tar-Regolament Finanzjarju jistipula li s-sejħiet għal kontribuzzjonijiet l-ewwel jużaw l-ammonti stabbiliti għall-FEŻ preċedenti, f'ordni kronoloġiku. Għalhekk, is-sejħiet għal kontribuzzjonijiet f'din il-proposta jikkonċernaw l-ammonti taħt id-9 FEŻ u, għall-ewwel darba, l-10 FEŻ.Innota li l-Artikolu 60(1) tar-Regolament Finanzjarju jistipula li Stat Membru li ma jħallasx il-ħlas parzjali tal-kontribuzzjoni dovuta sal-iskadenza stabbilita, ikollu jħallas l-imgħax fuq l-ammont mhux imħallas; l-arranġamenti għall-ħlas tal-imgħax huma speċifikati fl-istess Artikolu.2010/0288 (NLE)Proposta għalDEĊIŻJONI TAL-KUNSILLdwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp fl-2011 u l-2012, inkluż l-ewwel ħlas parzjali għall-2011IL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kkunsidra l-Ftehim Intern bejn ir-Rappreżentanti tal-Gvernijiet tal-Istati Membri, li ltaqgħu fi ħdan il-Kunsill, dwar il-finanzjament tal-għajnuna Komunitarja taħt il-qafas finanzjarju multiannwali għall-perjodu bejn l-2008 u l-2013 skont il-Ftehim ta' Sħubija AKP-KE dwar l-allokazzjoni ta' assistenza finanzjarja għall-Pajjiżi u Territorji Barranin li għalihom tapplika r-Raba' Parti tat-Trattat tal-KE[1], u b'mod partikulari l-Artikolu 7 tiegħu,Wara li kkunsidra r-Regolament tal-Kunsill (KE) Nru 215/2008 tat-18 ta’ Frar 2008 dwar ir-Regolament Finanzjarju applikabbli għall-10 Fond Ewropeaw għall-Iżvilupp[2] (minn hawn ‘il quddiem jissejjaħ "ir-Regolament Finanzjarju tal-10 FEŻ"), u b’mod partikolari l-Artikolu 57 (2) tiegħu,Wara li kkunsidra l-proposta mill-Kummissjoni,Billi:(1) Skont il-proċedura stipulata fl-Artikoli 57 sa 61 tar-Regolament Finanzjarju tal-10 FEŻ, il-Kummissjoni għandha tippreżenta proposta sal-15 ta' Ottubru 2010 fejn tispeċifika il-limiti tal-ammont annwali tal-contribuzzjoni tal-Fond Ewropew għall-Iżvilupp (FEŻ) tal-Istati Membri għall-2012, l-ammont annwali tal-kontribuzzjoni għall-2011 u l-ammont tal-ewwel ħlas parzjali tal-kontribuzzjoni għall-2011.(2) L-Artikolu 58(2) tar-Regolament Finanzjarju tal-10 FEŻ jistipula li s-sejħiet għal kontribuzzjonijiet l-ewwel jużaw l-ammonti stabbiliti tal-FEŻ preċedenti. B'hekk għandha ssir ukoll sejħa għal fondi taħt id-9 FEŻ fuq il-bażi tal-Artikolu 58 (2) tar-Regolament Finanzjarju tal-10 FEŻ. Il-fondi tal-10 FEŻ se ssir sejħa għalihom għall-ewwel darba fl-2011.(3) Skont l-ewwel paragrafu tal-Artikolu 145 tar-Regolament Finanzjarju tal-10 FEŻ, il-Bank Ewropew tal-Investiment bagħat lill-Kummissjoni l-istimi aġġornati tiegħu tal-impenji u tal-ħlasijiet għall-istrumenti li jiġġestixxi.(4) Il-Kunsill għandu jiddeċiedi dwar din il-proposta sal-15 ta' Novembru 2010 u l-Istati Membri għandhom iħallsu l-ewwel ħlas parzjali tal-kontribuzzjoni għas-sena 2011 sa mhux aktar tard mill-21 ta' Jannar 2011,ADOTTA DIN ID-DEĊIŻJONI:Artikolu 1Il-limitu tal-ammont annwali tal-kontribuzzjonijiet tal-FEŻ tal-Istati Membri għal-2012 hu stabbilit hawnhekk għal EUR 4 000 000 000 għall-Kummissjoni, u għal EUR 350 000 000 għal Bank Ewropew tal-Investiment.Artikolu 2L-ammont annwali tal-kontribuzzjonijiet tal-FEŻ tal-Istati Membri għas-sena 2011 hu stabbilit hawnhekk għal EUR 3 690 000 000 għall-Kummissjoni, u għal EUR 210 000 000 għall-Bank Ewropew tal-Investiment.Artikolu 3Il-kontribuzzjonijiet tal-FEŻ individwali li jridu jitħallsu mill-Istati Membri lill-Kummissjoni u lill-Bank Ewropew tal-Investiment bħala l-ewwel ħlas parzjali għall-2011 huma stabbiliti fit-tabella fl-Anness.Artikolu 4Din id-deċiżjoni għandha tapplika mid-data tal-adozzjoni tagħha.Artikolu 5Din id-deċiżjoni hi indirizzata lill-Istati Membri.Magħmul fi Brussell,Għall-KunsillIl-PresidentANNESSL-ewwel pagament għall-kontribuzzjonijiet għall-2011 (f'EUR)[pic][1] ĠU L 247, 9.9.2006, p. 32.[2] ĠU L 78, 19.3.2008, p. 1.


               IL-KUMMISSJONI EWROPEA
            Brussell, 22.6.2017
            COM(2017) 332 final
            2017/0135(NLE)
            Proposta għal
            DEĊIŻJONI TAL-KUNSILL
            dwar l-iffirmar, f’isem l-Unjoni Ewropea, tal-Ftehim fil-forma ta’ Skambju ta’ Ittri bejn l-Unjoni Ewropea u New Zealand skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskeda tar-Repubblika tal-Kroazja matul l-adeżjoni tagħha fl-Unjoni Ewropea

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Ir-raġunijiet għall-proposta u l-għanijiet tagħha.

               Permezz tal-adeżjoni tar-Repubblika tal-Kroazja, l-Unjoni Ewropea kabbret l-unjoni doganali tagħha. Għaldaqstant, l-Unjoni Ewropea kienet obbligata, skont ir-regoli tal-Organizzazzjoni Dinjija tal-Kummerċ (WTO) (l-Artikolu XXIV:6 tal-GATT 1994) li tidħol f’negozjati mal-Membri tad-WTO li għandhom drittijiet ta’ negozjar fl-iskeda tariffarja tal-Kroazja biex eventwalment ikun hemm qbil dwar aġġustament kumpensatorju. Tali aġġustament ikun dovut jekk l-adozzjoni tar-reġim tariffarju estern tal-UE jirriżulta f’żieda fit-tariffi lil hinn mil-livell li ntrabat bih il-pajjiż aderenti fid-WTO.

               Fil-15 ta' Lulju 2013, il-Kunsill awtorizza lill-Kummissjoni biex tiftaħ negozjati skont l-Artikolu XXIV:6 tal-GATT 1994. Il-Kummissjoni nnegozjat mal-Membri tad-WTO li għandhom drittijiet ta’ negozjar fir-rigward tal-irtirar ta’ konċessjonijiet speċifiċi b’rabta mal-irtirar tal-iskeda tar-Repubblika tal-Kroazja matul il-perjodu tal-adeżjoni tagħha fl-Unjoni Ewropea.

               In-negozjati man-New Zealand irriżultaw f'abbozz ta' Ftehim fil-forma ta' Skambju ta' Ittri li ġie inizjalat fit-18 ta’ Mejju 2017 f’Geneva (il-Ftehim). B’konsegwenza ta’ dan, il-Kummissjoni Ewropea tipproponi lill-Kunsill li jawtorizza l-iffirmar tal-Ftehim.

               •Konsistenza mad-dispożizzjonijiet eżistenti ta’ politika fil-qasam ta' politika

                  Il-proposta hija konsistenti mal-prattika tal-UE segwita f’adeżjonijiet preċedenti tal-UE.

               •Konsistenza ma’ politiki oħrajn tal-Unjoni

                  Il-proposta ssegwi l-prattika tal-UE li hija konsistenti mal-politiki tal-UE għall-azzjoni esterna, għall-industrija u għall-agrikoltura.

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               •Il-bażi ġuridika

                  L-Artikolu 207 tat-Trattat dwar il-Funzjonament tal-Unjoni Ewropea (TFUE), flimkien mal-Artikolu 218(5) TFUE dwar l-iffirmar ta’ ftehimiet internazzjonali.

               •Is-sussidjarjetà (għall-kompetenza mhux esklużiva)

               Il-proposta taqa’ fil-kompetenza esklużiva tal-Unjoni, l-Artikolu 3(1)(e) tat-Trattat dwar il-Funzjonament tal-Unjoni Ewropea. Għalhekk, il-prinċipju tas-sussidjarjetà ma japplikax.

               •Il-proporzjonalità

               New Zealand ġiet affettwata mill-irtirar tal-konċessjonijiet tal-Kroazja. L-aġġustamenti ta’ kumpens ma jmorrux lil hinn mid-drittijiet ta’ New Zealand f’dan ir-rigward. Il-proposta hija konformi mat-trattament tal-proporzjonalità.

               •L-għażla tal-istrument

               Skont l-Artikolu 218(5) TFUE hija meħtieġa Deċiżjoni tal-Kunsill li tawtorizza l-iffirmar tal-Ftehim.

               3.KONSULTAZZJONIJIET MAL-PARTIJIET IKKONĊERNATI

               •Konsultazzjonijiet mal-partijiet ikkonċernati

                  Il-Kunsill (il-Kumitat dwar il-Politika Kummerċjali) ġie kkonsultat regolarment dwar il-kontenut u l-progress tan-negozjati. Il-Parlament Ewropew (il-Kumitat INTA) ġie infurmat.

               4.IMPLIKAZZJONIJIET GĦALL-BAĠIT

                  Ara d-Dikjarazzjoni Finanzjarja.

               5.ELEMENTI OĦRA

               •Pjanijiet ta’ implimentazzjoni

               Il-Kummissjoni tipproponi lill-Kunsill li l-Ftehim fil-forma ta’ Skambju ta’ Ittri ma’ New Zealand jiġi ffirmat f’isem l-Unjoni. B’mod parallel, qiegħda titressaq lill-Kunsill proposta separata dwar il-konklużjoni ta’ dan il-Ftehim.

               Ir-riżultati tal-Ftehim huma kif ġej:

               Jiżdiedu 1 875 tunnellata mal-kwota tariffarja tal-UE "Laħam ta’ annimali tal-ifrat, iffriżat -Ġewwieni li jittiekel ta’ annimali tal-ifrat, iffriżat", numri tariffarji 0202 u 0206.29.91, biż-żamma tar-rata preżenti fil-kwota ta’ 20%. Il-kwota tariffarja l-ġdida għandha tkun ta’ 54 875 tunnellata;

               Jiżdiedu 135 tunnellata (piż ta' karkassi) mal-allokazzjoni għan-New Zealand skont il-kwota tar-rata tat-tariffi tal-UE għal-"laħam tan-ngħaġ jew tal-mogħoż, frisk, imkessaħ jew iffriżat", numru tariffarju 0204, waqt li tinżamm il-kwota kontinġenti preżenti ta' 0 %. Il-kwota tariffarja l-ġdida allokata lil New Zealand għandha tkun ta’ 228 389 tunnellata.

               Il-Kummissjoni se tadotta Regolamenti ta’ Implimentazzjoni sabiex tespandi u tamministra l-kwoti rilevanti, skont l-Artikolu 187(a) tar-Regolament dwar l-Organizzazzjoni Komuni tas-Suq Unika (OKS) (ir-Regolament (KE) Nru 1308/2013).

               Dawn il-miżuri ta’ implimentazzjoni qegħdin jitħejjew b’mod parallel ma’ din il-proposta.

               2017/0135 (NLE)

               Proposta għal

               DEĊIŻJONI TAL-KUNSILL

               dwar l-iffirmar, f’isem l-Unjoni Ewropea, tal-Ftehim fil-forma ta’ Skambju ta’ Ittri bejn l-Unjoni Ewropea u New Zealand skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskeda tar-Repubblika tal-Kroazja matul l-adeżjoni tagħha fl-Unjoni Ewropea

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel sottoparagrafu tal-Artikolu 207(4), flimkien mal-Artikolu 218(5) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Fil-15 ta’ Lulju 2013, il-Kunsill awtorizza lill-Kummissjoni biex tiftaħ negozjati ma’ ċerti Membri oħra tal-Organizzazzjoni Dinjija tal-Kummerċ skont l-Artikolu XXIV:6 tal-Ftehim Ġenerali dwar it-Tariffi u l-Kummerċ 1994 (“GATT 1994”), matul il-perjodu tal-adeżjoni tar-Repubblika tal-Kroazja mal-Unjoni.

               (2)In-negozjati tmexxew mill-Kummissjoni skont id-direttivi ta' negozjar adottati mill-Kunsill.

               (3)Dawk in-negozjati ġew konklużi u Ftehim fil-forma ta’ Skambju ta’ Ittri bejn l-Unjoni Ewropea u New Zealand skont l-Artikolu XXIV:6 u l-Artikolu XXVIII tal-GATT 1994 fir-rigward tal-modifika ta’ konċessjonijiet fl-iskeda tar-Repubblika tal-Kroazja matul il-perjodu tal-adeżjoni tagħha mal-Unjoni ġie inizjalat fit-18 ta’ Mejju 2017.

               (4)Jinħtieġ li l-Ftehim jiġi ffirmat,

               ADOTTA DIN ID-DEĊIŻJONI:

               Artikolu 1

               L-iffirmar f’isem l-Unjoni tal-Ftehim fil-forma ta’ Skambju ta’ Ittri bejn l-Unjoni Ewropea u New Zealand skont l-Artikolu XXIV:6 u l-Artikolu XXVIII tal-GATT 1994 fir-rigward tal-modifika ta’ konċessjonijiet fl-iskeda tar-Repubblika tal-Kroazja matul il-perjodu tal-adeżjoni tagħha mal-Unjoni Ewropea huwa awtorizzat, soġġett għall-konklużjoni ta’ dak il-Ftehim
                  1
               .

               Artikolu 2

               Il-President tal-Kunsill huwa awtorizzat li jaħtar lill-persuna/i bis-setgħa li jiffirmaw il-Ftehim f’isem l-Unjoni.

               Artikolu 3

               Din id-Deċiżjoni għandha tidħol fis-seħħ dakinhar tal-adozzjoni tagħha.

               Magħmul fi Brussell,

                     Għall-Kunsill

                     Il-President

                        DIKJARAZZJONI FINANZJARJA

                        DATA:

                        1.

                        INTESTATURA TAL-BAĠIT:

                        Kapitolu 12 – Dazji doganali u dazji oħrajn

                        2.

                        TITOLU:

                        Proposta għal Deċiżjoni tal-Kunsill dwar l-iffirmar, f’isem l-Unjoni Ewropea, tal-Ftehim fil-forma ta’ Skambju ta’ Ittri bejn l-Unjoni Ewropea u New Zealand skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskeda tar-Repubblika tal-Kroazja matul l-adeżjoni tagħha fl-Unjoni Ewropea

                        3.

                        BAŻI LEGALI:

                        It-Trattat dwar il-Funzjonament tal-Unjoni Ewropea, u b’mod partikolari l-Artikoli 207 u 218.

                        4.

                        GĦANIJIET:

                        Sabiex ikun awtorizzat l-iffirmar tal-Ftehim fil-forma ta’ Skambju ta’ Ittri bejn l-Unjoni Ewropea u New Zealand.

                        5.

                        IMPLIKAZZJONIJIET FINANZJARJI

                        IS-SENA FINANZJARJA ATTWALI 2017
                           (f’miljuni ta’ EUR)

                        IS-SENA FINANZJARJA TA’ WARA 2018

                        (f’miljuni ta’ EUR)

                        IS-SENA FINANZJARJA 2019

                        (f’miljuni ta’ EUR)

                        5.0.

                        NEFQA

                        -
                              IDDEBITAT LILL-BAĠIT TAL-UE
                           (RIFUŻJONIJIET/INTERVENTI)

                        -
                              AWTORITAJIET NAZZJONALI

                        -
                              OĦRAJN

                           -

                           -

                           -

                        5.1.

                        DĦUL

                        -
                              RIŻORSI PROPRJI TAL-UE
                           (IMPOSTI/DAZJI DOGANALI)

                        -
                              NAZZJONALI

                        -

                        -

                        -

                        2017.

                        2018.

                        2019.

                        5.0.1

                        STIMA TAN-NEFQA

                        5.1.1

                        STIMA TAD-DĦUL

                        -

                        -

                        -

                        5.2.

                        METODU TAL-KALKOLU: -

                        6.0.

                        IL-PROĠETT JISTA’ JIĠI FFINANZJAT MILL-APPROPRJAZZJONIJIET IMDAĦĦLIN FIL-KAPITOLU RILEVANTI TAL-BAĠIT ATTWALI?

                        LE

                        6.1.

                        IL-PROĠETT JISTA’ JIĠI FFINANZJAT PERMEZZ TA’ TRASFERIMENT BEJN IL-KAPITOLI TAL-BAĠIT ATTWALI?

                        LE

                        6.2.

                        SE JKUN HEMM BŻONN TA’ BAĠIT SUPPLIMENTARI?

                        LE

                        6.3.

                        SE JKUN HEMM BŻONN LI JIDDAĦĦLU L-APPROPRJAZZJONIJIET F’BAĠITS FUTURI?

                        LE

                        OSSERVAZZJONIJIET:

                     (1)
                  It-test tal-Ftehm se jiġi ppubblikat flimkien mad-Deċiżjoni dwar il-konklużjoni tiegħu.

    ---documentbreak---

               IL-KUMMISSJONI EWROPEA
            Brussell, 22.6.2017
            COM(2017) 332 final
            ANNESSI
            ta' [...]
            Proposta għal Deċiżjoni tal-Kunsill
            dwar l-iffirmar, f’isem l-Unjoni Ewropea, tal-Ftehim fil-forma ta’ Skambju ta’ Ittri bejn l-Unjoni Ewropea u New Zealand skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskeda tar-Repubblika tal-Kroazja matul l-adeżjoni tagħha fl-Unjoni Ewropea

               FTEHIM FIL-FORMA TA' SKAMBJU TA' ITTRI

               bejn l-Unjoni Ewropea u n-New Zealand skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskeda tar-Repubblika tal-Kroazja matul l-adeżjoni tagħha fl-Unjoni Ewropea.

               A. Ittra mill-Unjoni

               Eċċellenza,

               Wara n-negozjati skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika fl-Iskeda tar-Repubblika tal-Kroazja fil-kuntest tal-adeżjoni tagħha mal-Unjoni Ewropea, għandi l-unur nipproponi dan li ġej:

               L-Unjoni Ewropea għandha tinkludi fl-iskeda tagħha, għat-territorju doganali tal-UE 28, il-konċessjonijiet li jinsabu fl-iskeda tal-UE 27 bil-modifiki li ġejjin:

               Tiżdied 1 875 tunnellata fil-kwota tariffarja tal-UE "Laħam ta’ annimali tal-ifrat, iffriżat - Ġewwieni li jittiekel ta’ annimali tal-ifrat, iffriżat", numri tariffarji 0202 u 0206.29.91, biż-żamma tar-rata preżenti fil-kwota ta’ 20%. Il-kwota tariffarja l-ġdida għandha tkun ta’ 54 875 tunnellata;

               Jiżdiedu 135 tunnellata (piż ta' karkassi) mal-allokazzjoni għan-New Zealand skont il-kwota tar-rata tat-tariffi tal-UE għal-"laħam tan-ngħaġ jew tal-mogħoż, frisk, imkessaħ jew iffriżat", numru tariffarju 0204, waqt li tinżamm il-kwota kontinġenti preżenti ta' 0 %. Il-kwota tariffarja l-ġdida allokata lil New Zealand għandha tkun ta’ 228 389 tunnellata.

               L-Unjoni Ewropea u n-New Zealand għandhom jgħarrfu lil xulxin bit-tlestija tal-proċeduri interni tagħhom għad-dħul fis-seħħ ta’ dan il-Ftehim. Dan il-Ftehim għandu jidħol fis-seħħ fi żmien 14-il jum wara d-data tal-wasla tal-aħħar notifika.

               Napprezza jekk tikkonferma li l-Gvern tiegħek jaqbel dan ta' hawn fuq. Għandi l-unur nipproponilek li jekk ta' hawn fuq ikun aċċettabbli għall-Gvern tiegħek, din l-ittra flimkien mal-konferma tiegħek ikunu jikkostitwixxu Ftehim fil-forma ta' Skambju ta' Ittri bejn l-Unjoni Ewropea u New Zealand.

               Nassigurak, Sinjur/Sinjura, mill-ikbar stima li għandi lejk.

               Għall-Unjoni Ewropea

               B. Ittra minn New Zealand

               Eċċellenza,

               Għandi l-unur ngħarrfek li rċevejt l-ittra tiegħek bid-data tal-lum ________, li tgħid hekk:

               Wara n-negozjati skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika fl-Iskeda tar-Repubblika tal-Kroazja fil-kuntest tal-adeżjoni tagħha mal-Unjoni Ewropea, għandi l-unur nipproponi dan li ġej:

               L-Unjoni Ewropea għandha tinkludi fl-iskeda tagħha, għat-territorju doganali tal-UE 28, il-konċessjonijiet li jinsabu fl-iskeda tal-UE 27 bil-modifiki li ġejjin:

               Tiżdied 1 875 tunnellata fil-kwota tariffarja tal-UE "Laħam ta’ annimali tal-ifrat, iffriżat - Ġewwieni li jittiekel ta’ annimali tal-ifrat, iffriżat", numri tariffarji 0202 u 0206.29.91, biż-żamma tar-rata preżenti fil-kwota ta’ 20%. Il-kwota tariffarja l-ġdida għandha tkun ta’ 54 875 tunnellata;

               Jiżdiedu 135 tunnellata (piż ta' karkassi) mal-allokazzjoni għan-New Zealand skont il-kwota tar-rata tat-tariffi tal-UE għal-"laħam tan-ngħaġ jew tal-mogħoż, frisk, imkessaħ jew iffriżat", numru tariffarju 0204, waqt li tinżamm il-kwota kontinġenti preżenti ta' 0 %. Il-kwota tariffarja l-ġdida allokata lil New Zealand għandha tkun ta’ 228 389 tunnellata.

               L-Unjoni Ewropea u n-New Zealand għandhom jgħarrfu lil xulxin bit-tlestija tal-proċeduri interni tagħhom għad-dħul fis-seħħ ta’ dan il-Ftehim. Dan il-Ftehim għandu jidħol fis-seħħ fi żmien 14-il jum wara d-data tal-wasla tal-aħħar notifika.

               Napprezza jekk tikkonferma li l-Gvern tiegħek jaqbel dan ta' hawn fuq. Għandi l-unur nipproponilek li jekk ta' hawn fuq ikun aċċettabbli għall-Gvern tiegħek, din l-ittra flimkien mal-konferma tiegħek ikunu jikkostitwixxu Ftehim fil-forma ta' Skambju ta' Ittri bejn l-Unjoni Ewropea u New Zealand.”

               Jiena ninsab f'pożizzjoni li ninformak illi l-Gvern tiegħi jaqbel mal-kontentut tal-ittra tiegħek.

               Għal New Zealand